title: Elämänhallinta

text:
Elämänhallinta on löytänyt tiensä myös lainsäädäntöön. Elämänhallinta on tavoitteena neljässä, viidessä laissa.
Binghamtonin yliopiston tutkimuksessa vuodelta 2018 elämän stressitekijät ovat yhteydessä opioidien käyttämiseen elämänhallinnan keinona. Elämän stressitekijöihin, jotka liittyvät terveyteen, rahaan, työhön, perheeseen tai romanttisiin suhteisiin, sopeutumiseksi pitäisi tutkijan mukaan käyttää muita elämänhallinnan keinoja.


title: Vel’s Parnelli Jones Racing

text: Vel’s Parnelli Jones Racing tai lyhyemmin Parnelli oli yhdysvaltalainen kilpa-autoilutalli. Sen perustivat yhdysvaltalaiset kilpa-autoilijat Velco "Vel" Miletich ja Parnelli Jones.


title: Vel’s Parnelli Jones Racing

text: Ensin Parnelli kilpaili vain Amerikassa, kunnes se nousi F1:een Firestonen sponsoroimana vuonna 1974. Kuninkuusluokassa kausi jäi tallin parhaaksi, kun Mario Andretti saavutti viisi MM-pistettä ja yhden kilpailun nopeimman kierroksen.


title: Vel’s Parnelli Jones Racing

text: Al Unser voitti Indianapolis 500 -kilpailun vuonna 1970 ajaessaan Parnelli tallissa.


title: Vel’s Parnelli Jones Racing

text: Paksunnos tarkoittaa paalupaikkaa ja "kursivoitu" kilpailun nopeinta kierrosta.


title: Akropolis-museo

text: Akropolis-museo () on arkeologinen museo Ateenassa Kreikassa. Se keskittyy Akropolis-kukkulaan liittyvän antiikin aikaisen esineistön säilyttämiseen ja kunnostamiseen. Museo sijaitsee Dionysíou Areopagítou -kadulla Makrygiánnin kaupunginosassa Akropoliin eteläpuolella.


title: Akropolis-museo

text: Museossa käy noin miljoona kävijää vuodessa. Tavallisen museotoiminnan ohella museossa järjestetään erilaisia yleisötilaisuuksia ja muun muassa konsertteja.


title: Akropolis-museo

text:
Alkuperäinen Akropolis-museo sijaitsi Akropoliin huipulla kukkulan kaakkoisreunassa. Sitä alettiin suunnitella pian sen jälkeen kun turkkilaiset olivat vetäytyneet kukkulalta vuonna 1833. Museo rakennettiin 1860-luvulla. Kukkulan arkeologisten kaivausten edetessä rakennus osoittautui kuitenkin melko pian pieneksi ja sitä laajennettiin vuonna 1888 sekä vuosina 1946–1947.
1970-luvulla museon ahtaus alkoi käydä niin ongelmalliseksi, että alettiin suunnitella kokonaan uutta museota. Uuden museon suunnittelussa eräänä lähtökohtana oli, että lordi Elginin 1800-luvun alussa Parthenonin temppelistä ja muualta Akropoliilta viemät, nykyisin British Museumissa säilytettävät marmoriveistokset, niin kutsutut Elginin marmorit, saataisiin takaisin Kreikkaan. Museosta järjestettiin arkkitehtuurikilpailut vuosina 1976, 1979 ja 1989, mutta ne eivät johtaneet toteutukseen. Syynä oli muun muassa se, että museon sijoituspaikaksi valitulla paikalla tehdyt arkeologiset löydökset hidastivat suunnitelmia, sillä ne haluttiin ottaa osaksi museota jollakin tavalla.


title: Akropolis-museo

text: Lopullinen arkkitehtuurikilpailu järjestettiin vuonna 2000. Bernard Tschumin suunnittelema museorakennus valmistui vuonna 2007. Museoesineiden siirto vanhasta museosta uuteen alkoi 14. lokakuuta 2007 kestäen kuuden viikon ajan. Museo avattiin virallisesti 20. kesäkuuta 2009.


title: Akropolis-museo

text: Erotuksena vanhasta Akropolis-museosta, nykyistä museota kutsuttiin alkuvaiheessa ”Uudeksi Akropolis-museoksi” (Νέο Μουσείο Ακρόπολης, "Néo Mouseío Akrópolis").


title: Akropolis-museo

text: Museon ala on 25 000 neliömetriä ja näyttelytilan ala 14 000 neliömetriä. Näin se on kymmenen kertaa suurempi kuin vanha museo. Museossa on neljä kerrosta, joista kolme on pääosin vakituisina näyttelytiloina. Lisäksi museossa on muun muassa tila vaihtuville näyttelyille, auditorio, ravintola, kahvila ja kirjakauppa. Rakennuksen pääsisäänkäynnin alla avautuu näkymä rakennuksen alle jääneisiin antiikin Ateenan arkeologisiin kaivauksiin.


title: Akropolis-museo

text: Akropolis-museon kokoelmiin kuuluu noin 4 250 museoesinettä. Niihin lukeutuvat muun muassa ne Parthenonin temppelin marmoriveistokset, jotka ovat säilyneet Kreikassa, sekä Erekhtheionin karyatidit yhtä British Museumissa olevaa lukuun ottamatta. Lisäksi museossa esitellään muista Akropoliin rakennuksista säilyneitä muinaisjäänteitä sekä sen lähiympäristöstä tehtyjä löydöksiä. Museossa on myös muun muassa suuri sali arkaaisen kauden kuvapatsaille.


title: Akropolis-museo

text: Akropoliin ympäristön galleria


title: Akropolis-museo

text: Museon ensimmäisessä kerroksessa esitellään Akropoliin juurella ja rinteessä olleiden pyhäkköjen, kuten Asklepieionin, Dionysos Eleuthereuksen pyhäkön, Afrodite Pandemoksen pyhäkön, Aglauroksen pyhäkön ja Panin luolan, löydöksiä. Siellä esitellään myös Akropoliin juuren asutusta koskevia löydöksiä, kuten Prokloksen talon löydökset, sekä alueen hautalöytöjä. Löydökset ajoittuvat neoliittiselta kaudelta myöhäisantiikkiin.


title: Akropolis-museo

text: Arkaaisen ajan galleria


title: Akropolis-museo

text: Museon toisessa kerroksessa esitellään Parthenonia edeltäneen Athenen temppelin koristeluja (mm. gigantomakhia) sekä Akropoliin varhaisimman nimeltä tunnetun rakennuksen Hekatompedon-temppelin koristeluja. Salissa on myös arkaaisen ja klassisen kauden veistoksia, kuten kuros- ja kore-veistoksia, mukaan lukien Antenorin kore, Euthydikoksen kore, La Delicata -kore, Moskhoforos ja Peploforos -veistokset sekä niin kutsuttu Vaalea kuroksen pää.


title: Akropolis-museo

text: Muiden Akropoliin rakennusten galleria


title: Akropolis-museo

text:
Museon toisessa kerroksessa sijaitsevat myös Propylaian ja Athene Niken temppelin muinaisjäänteet sekä Erekhtheionin koristelut, merkittävimpinä sen karyatidipylväät. Esillä on myös myöhäisantiikin ja varhaiskristillisen ajan löytöjä Akropoliin alueelta.
Parthenon-galleria


title: Akropolis-museo

text: Museon neljännessä kerroksessa ovat esillä Parthenonin marmoriveistosten eli friisien, metooppien sekä päätykolmiokoristelujen jäänteet. Parthenonin päätykolmiokoristelut ovat lattitasolla kerroksen itä- ja länsipäissä samoin päin kuin alkuperäisessä temppelissä. Friisit ja metoopit on asennettu teräksestä ja betonista valmistettuun runkorakennelmaan, joka muodostaa koko museon ytimen. Se on pituus- ja leveyssuunnassa saman kokoinen kuin Parthenon, siinä on yhtä monta teräksistä pylvästä kuin temppelissä ja se on sijoitettu itä-länsisuunnassa samansuuntaisesti temppelin kanssa. Näin syntyy vaikutelma, kuin osa temppelistä olisi siirretty sellaisenaan Akropoliilta alemmas kukkulan juurelle. Gallerian suurista ikkunoista on näkymä ylös Akropoliille ja alkuperäiselle temppelille.


title: Akropolis-museo

text: British Museumissa säilytettävistä veistoksista museossa on esillä kopiot. Ne ovat väriltään alkuperäisveistoksia selvästi vaaleampia. Näin halutaan kiinnittää museovieraiden huomio siihen, ettei British Museum ole lukuisista pyynnöistä huolimatta suostunut palauttamaan marmoriveistoksia alkuperäismaahansa.


title: Artturi Salovaara

text: Armas Artturi Salovaara (19. marraskuuta 1883 Viipuri – 19. syyskuuta 1908 Viipurin maalaiskunta) oli sortokauden aktivisteihin kuulunut suomalainen toimittaja, joka vuonna 1905 yritti Helsingin Senaatintorilla murhata Suomen kenraalikuvernöörin apulaisen Vladimir Deutrichin.


title: Artturi Salovaara

text: Salovaaran vanhemmat olivat seppä Karl Henrik Nyberg ja Engla Maria Juhontytär. Hän kirjoitti ylioppilaaksi Viipurin reaalilyseosta vuonna 1903. Salovaaralla ei ollut varaa jatkaa heti opintojaan, joten hän työskenteli aluksi kansakoulunopettajana Pyhäjärvellä ja vuoden 1904 "Wiipuri"- ja "Karjala"-sanomalehtien toimittajana, kunnes seuraavana vuonna kirjautui Helsingin yliopistoon.


title: Artturi Salovaara

text: Attentaatin salaneuvos Deutrichia vastaan olivat suunnitelleet Suomen aktiivinen vastustuspuolue ja Helsingin työläisaktivistien taisteluosasto. Ylioppilas F. W. Klingstedt valmisti pommin Helsingin yliopiston kemian laitoksella, räjähdysaineet puolestaan saatiin Sveitsissä asuneilta venäläisiltä vallankumouksellisilta. Heinäkuun 19. päivänä 1905 Salovaara seurasi Deutrichia tämän poistuessa Senaatintalosta ja kävellessä Senaatintorin poikki Aleksanterinkadun poliisilaitosta kohti. Salovaara sytytti taskustaan ottamansa pommin sikarillaan ja onnistui heittämään sen maahan aivan lähelle Deutrichiä, mutta tämä ehti loikata kauemmas ennen kuin pommi räjähti. Räjähdys kaatoi Deutrichin maahan, mutta hän haavoittui vain lievästi sääreen. Salovaara pakeni Kauppatorin suuntaan, jossa hän onnistui karistamaan kannoilta takaa-ajossa olleet venäläiset kadetit.


title: Artturi Salovaara

text: Murhayrityksen jälkeen Salovaara lähti aktivistien avustuksella maanpakoon Yhdysvaltoihin, josta hän palasi takaisin Suomeen jo vuoden 1906 alussa, poliittisen tilanteen muututtua syksyn 1905 suurlakon myötä. Yhdysvalloissa Salovaara solmi myös avioliiton Olga Hännisen kanssa ja perheeseen syntyi myöhemmin yksi poika. Suomeen palattuaan hän muutti jälleen kotikaupunkiinsa Viipuriin, jossa Salovaara työskenteli "Karjala"-sanomalehden uutisosaston päällikkönä.


title: Artturi Salovaara

text: Artturi Salovaara kuoli syyskuussa 1908 pudottuaan junasta. Hän oli lähtenut työpaikaltaan "Karjalan" toimituksesta myöhään perjantai-iltana ja matkustanut paikallisjunalla kohti Tienhaarassa sijainnutta kotiaan. Salovaara oli kuitenkin tuntemattomasta syystä pudonnut junasta ja jäänyt sen alle. Ruhjoutunut ruumis löydettiin seuraavana aamuna kiskoilta Hovinmaan ja Ykspään asemien väliltä. Hänen ylitseen oli ennen löytämistä ehtinyt ajaa vielä kaksi muutakin junaa.


title: Artturi Salovaara

text: Salovaara haudattiin Viipuriin Ristimäen hautausmaalle ilman kirkollisia menoja, koska hän oli viimeisinä vuosinaan ateisti. Samoin oli menetelty myös Salovaaran hieman aikaisemmin kuolleen pojan kohdalla, joka kirkkomaan sijaan haudattiin Viipurn maalaiskuntaan Kärstilän kartanon maille. Viranomaiset eivät kuitenkaan antaneet lupaa laskea Salovaaraa poikansa viereen. Hautajaisissa oli paikalla lukuisia paikallisia merkkimiehiä, muistopuheen pitivät muun muassa Uno Serenius ja Matti Autio. Lisäksi haudalle toimittivat oman tervehdyksensä tuntemattomaksi jääneet "nimettömät toverit", joiden seppele oli varustettu punamustalla nauhalla.


title: Disabled Peoples' International

text: Disabled Peoples' International (DPI) on vammaisten kansallisten järjestöjen muodostama verkosto. Se on perustettu edistämään vammaisten ihmisoikeuksia osallistumisen ja tasa-arvoisuuden avulla.


title: Disabled Peoples' International

text: DPI tukee yli 120 maassa järjestöjä, jotka auttavat vammaisia heidän arkisissa asioissaan. DPI:n tavoitteet ovat:


title: Mario Kart Wii

text: Mario Kart Wii on Nintendon kehittämä ja julkaisema "Mario Kart" -ajopelisarjan kuudes osa. Peli julkaistiin huhtikuussa 2008 Wii-pelikonsolille. Peli on sarjan toinen osa, joka hyödyntää Nintendo Wi-Fi Connectionia. Pelin mukana tulee Wii Wheel -ratti.


title: Mario Kart Wii

text: "Mario Kart Wiissä" jokaista kulkuneuvoa ajaa yksi hahmo, toisin kuin , jossa on kaksi hahmoa jokaisessa autossa. Pelissä on viisi eri ohjaustapaa. Ohjaimina voi käyttää Wii Wheel -rattia, Wii Remotea poikittain, Wii Remotea ja Nunchukia yhdessä, Nintendo GameCube -ohjainta tai Classic Controlleria.


title: Mario Kart Wii

text:
Pelaaja voi valita kuljettajansa 24 (Mii-hahmojen lisäksi) eri hahmosta, joista osa täytyy avata yksinpelitilassa. Kuljettajat on jaettu kolmeen eri painoluokkaan, jonka mukaan määräytyy, mitä autoja tai moottoripyöriä he voivat käyttää. Jokaisella painoluokalla on erityyppiset autot ja moottoripyörät, Warion, Waluigin, Donkey Kongin, ja Bowserin muskeliautoista Vauva-Marion, Vauva-Luigin, Vauva-Peachin, Koopa Toadin työntökärryihin. Kevyillä kulkuvälineillä on hyvä kiihtyvyys ja radan ulkopuolella-ajo-ominaisuudet, mutta huono huippunopeus; painavilla taas huono kiihtyvyys ja radan ulkopuolella-ajo mutta hyvä huippunopeus. Kuten "Double Dashissä" ja "Mario Kart DS":ssä, myös "Mario Kart Wiissä" jokaisella hahmolla on monia autoja. Jokaisella painoluokalla on kuusi autoa ja kuusi moottoripyörää, joista puolet on avattava yksinpelitilassa.
Tärkeässä osassa pelissä ovat jo edellisistä pelisarjan peleistä tutut esineet, joita saa kysymysmerkkilaatikoista. Peliin on lisätty myös kolme uutta esinettä, jotka ovat:Turbojärjestelmä on uusittu. Tämä näkyy ilmassa tehtävistä stunteista, joista saa lisänopeutta. Pelissä on myös automatic- ja manual-ajotilat. Automaticilla ei voi driftata, mutta kääntyy paremmin. Manualilla voi driftata, ja kun renkaat ovat sinisellä tai oranssilla liekillä, pelaaja saa nopeutta. Pelaaja ei voi kuitenkaan kääntyä ilman driftiä yhtä jyrkästi kuin automaticilla.
Peliä voi pelata yhdestä neljään pelaajaa samalla konsolilla, ja korkeintaan 12 Nintendo Wi-Fi Connectionin välityksellä. Moninpelissä voi pelata sekä Vs. race että battle-tiloja, jotka ovat melko lailla samanlaisia kuin yksinpelissä. Niitä pelataan jaetulla ruudulla. Kaksi pelaajaa voi pelata samalla pelilaitteella myös internetissä jaetulla ruudulla.
Grand Prix -pelitilassa pelaaja pelaa läpi neljän osakilpailun mittaisia turnauksia, joita on kahdeksan. Osanottajia on joka osakilpailussa 12, ja he kilpailevat yhteispisteistä. Alussa vaikeusasteita on kolme: 50, 100 ja 150 cc. 50cc-tilassa voi ajaa vain autolla, 100cc-tilassa vain moottoripyörillä ja 150cc-tilassa molemmilla. Kun turnaukset on ajanut läpi, on mahdollista ajaa kaikkia vaikeusasteita kaikilla ajoneuvoilla. Kun jokaisessa turnauksessa kaikilla vaikeusasteilla on voittanut kultaa, Mirror-taso aukeaa. Siinä radat on käännetty väärinpäin. Se on peilattu versio 150cc:sta.


title: Mario Kart Wii

text:
Time trial -tilassa pelaajan tehtävänä on kiertää rata kolmeen kertaan mahdollisimman nopeasti. Kuten jo edeltävissäkin sarjan peleissä, nopein aika tallennetaan ”haamuna”, jota vastaan voi ajaa. Pelissä on jo valmiiksi haamuaika, joka on asetettu jo kehitettäessä.
Mikäli voittaa sen yli kolmen sekunnin marginaalilla, aukeaa uusi, huomattavasti parempi aika.


title: Mario Kart Wii

text: Vs. Race -tila on kuin Grand prix, mutta sen sääntöjä voi muuttaa vapaasti: kilpailujen määrää voi muuttaa, esineiden voimakkuutta ja vaikeusastetta. Myös tekoälypelaajat voi ottaa pois kokonaan, jos pelaajat haluavat pelata kaksin.


title: Mario Kart Wii

text: Peli hyödyntää Nintendo Wi-Fi Connectionia (Lakkautettu 20.5.2014). Pelissä on nettikilpailutila, jossa pelaajat voivat kilpailla toisiaan vastaan samanaikaisesti: pelaajat voivat kilpailla korkeintaan 12 pelaajan kilpailuissa internetin välityksellä. Nettiin voi mennä pelaamaan joko eurooppalaisten kanssa tai maailmanlaajuisesti. On olemassa myös kaveriluettelo, jonne voi kaverikoodien avulla lisätä kavereita ja pelata niiden kanssa. Internetistä ("Mario Kart Wii Channelista") voi ladata myös toisten pelaajien kierroksia. Niitä vastaan voi pelata time trial-tilassa; vastustaja näkyy silloin haamuna.


title: Mario Kart Wii

text: Mario Kart Wiitä pelataan myös kilpailullisesti. Kilpailullinen pelaaminen tarkoittaa usein netissä pidettäviin turnauksiin osallistumista, pelaamista hyvien pelaajien kanssa samassa huoneessa tai klaanipelaamista. Time Trial-pelimuodossa pelaajat yrittävät lyödä rataennätyksiä, parhaat pääsevät top 10-listalle.


title: Mario Kart Wii

text: "Mario Kart Wiissä" on 24 pelattavaa hahmoa, enemmän kuin missään edeltäjistään. 12 hahmoista ovat käytettävissä alusta alkaen, muut 12 ja kaksi Mii-hahmoa tulevat saataville pelin läpäisyn yhteydessä. Hahmogalleria sisältää 19 takaisin tulevaa hahmoa edeltäjistään ja kuusi tulokasta. Tämän sukupolven tulokkaat ovat Baby Peach, Funky Kong, Miit, Rosalina, Dry Bowser, ja Baby Daisy ensimmäisessä esiintymisessään "Mario Kart" -sarjassa. Kussakin painoluokassa on kahdeksan hahmoa. Miin paino riippuu Miin pituudesta ja painosta, ja Miin lempiväri vaikuttaa miin asustuksen värimaailmaan ja ääneen.


title: Mario Kart Wii

text: Pelattavia hahmoja ovat alussa:


title: Mario Kart Wii

text:
Saatavat hahmot ovat:
"Mario Kart Wiillä" oli kaupallisesti menestyksekäs julkaisu: julkaisupäivänään se myi 300 000 kappaletta ainoastaan Japanissa, verraten esimerkiksi "Mario Kart DS":ään, joka myi 160 000 kappaletta ensimmäisenä päivänään. "Mario Kart: Double Dash!!" oli myynyt 180 000 kappaletta ensimmäisenä myyntipäivänään. 13. heinäkuuta mennessä peli oli myynyt 1 560 000 kappaletta Japanissa. Yhdistyneessä kuningaskunnassa "Mario Kart Wii" oli myydyin videopeli viikolla 15. Yhdysvalloissa peli myi 1,12 miljoonaa kappaletta huhtikuussa 2008. Tämä nostaa "Mario Kart Wiin" toiseksi parhaiten myyneeksi peliksi huhtikuussa Yhdysvalloissa päästäen edelleen vain "Grand Theft Auto IV":n. 30. kesäkuuta 2008 mennessä "Mario Kart Wiitä" oli myyty maailmanlaajuisesti 6,42 miljoonaa kappaletta.


title: Mario Kart Wii

text: "Mario Kart Wiistä" on myös tullut kaikkien aikojen eniten ja nopeiten myynyt konsolikilpa-ajopeli, myyden maailmanlaajuisesti 15,4 miljoonaa kappaletta alle vuodessa , ohittaen elinikänään maailmanlaajuisesti 14,89 miljoonaa kappaletta myyneen "in" .


title: Ville Mäkäläinen

text: Ville Mäkäläinen (s. 27. helmikuuta 1985 Hyvinkää) on suomalainen kilpauransa päättänyt koripalloilija. Hän pelasi pääasiassa heittävänä takamiehenä sekä pienenä laitahyökkääjänä mutta kykeni pelaamaan myös pelintekijän sekä ison laitahyökkääjän pelipaikoilla.


title: Ville Mäkäläinen

text: Mäkäläinen valittiin Korisliigan vuoden kehittyneimmäksi pelaajaksi kaudella 2006–2007 ja saman sarjan parhaaksi kuudenneksi pelaajaksi kaudella 2013–2014. Hän saavutti joukkuemenestystä Namika Lahden ja Bisons Loimaan joukkueissa.


title: Ville Mäkäläinen

text: Mäkäläisen veljet Vesa Mäkäläinen ja Valtteri Mäkäläinen ovat myös pelanneet koripalloa pääsarjatasolla.


title: Ville Mäkäläinen

text: Mäkäläinen aloitti koripalloilijanuransa Namika Lahdessa, jonka SM-sarjassa pelaavassa edustusjoukkueessa hän aloitti kaudella 2001–2002, jolloin hän oli joukkueen kokoonpanossa mukana viidessä ottelussa. Peliaikaa ei näissä otteluissa kuitenkaan vielä tullut. Seuraavina kausina Mäkäläisen vastuu joukkueessaan kasvoi. Kaudella 2005–2006 hän pelasi runkosarjan otteluissa jo keskimäärin lähes 20 peliminuuttia ja teki 42 pelaamassaan runkosarjan ottelussa pisteitä 6,0 keskiarvolla. Pudotuspeleissä pisteitä syntyi kymmenessä ottelussa keskimäärin 9,1.


title: Ville Mäkäläinen

text: Kausi 2006–2007 oli Mäkäläiselle läpimurtokausi. Hänen pistekeskiarvonsa nousi runkosarjassa jo lukemaan 12,1 ja peliminuutteja tuli ottelua kohden lähes 30. Pudotuspeleissä Mäkäläinen teki 12 ottelussa pisteitä 13,1 keskiarvolla. Namika Lahden kausi päättyi SM-hopeaan ja Mäkäläinen arvostettiin kauden palkitsemistilaisuudessa vuoden kehittyneimmäksi pelaajaksi. Kesällä 2007 hän kävi pelaamassa Italiassa ULEB-kesäliigaa tavoitteenaan seuraavaksi kaudeksi pelipaikka Etelä-Euroopasta. Kesän aikana hänet nostettiin ensi kertaa myös miesten koripallomaajoukkueeseen.


title: Ville Mäkäläinen

text: Kaudeksi 2007–2008 Mäkäläinen teki jo hyvissä ajoin jatkosopimuksen Namika Lahden kanssa. Sopimukseen sisältyi kuitenkin pykälä, jonka mukaan hänellä oli heinäkuun loppuun asti mahdollisuus lähteä tulevaksi kaudeksi ulkomaan kentille. Sopimusta ulkomaille ei kuitenkaan syntynyt joten Mäkäläinen jatkoi uraansa kasvattajaseurassaan vielä vuoden. Runkosarjan aikana Mäkäläinen teki pisteitä joukkueelleen 14,0 keskiarvolla. Namika Lahden kausi päättyi puolivälieriin, joissa Mäkäläinen teki pisteitä kolmessa ottelussa keskimäärin 8,3 ottelua kohden.


title: Ville Mäkäläinen

text: Kaudeksi 2008–2009 Mäkäläinen yritti jälleen saada sopimusta ulkomaille. Sopivaa tarjousta ulkomailta ei tullut ja Mäkäläinen päätti jatkaa uraansa vielä Suomessa. Hän siirtyi kasvattajaseurastaan uusien haasteiden toivossa Korisliigassa pelaavan KTP-Basketin joukkueeseen.


title: Ville Mäkäläinen

text: Kaudeksi 2009–2010 Mäkäläinen löysi ulkomailta seurakseen Worthing Thunderin. Kaudeksi 2010–2011 Mäkäläinen teki sopimuksen Korisliigassa pelaavan Espoon Hongan kanssa. Pelattuaan kauden Hongassa Mäkäläinen palasi kaudeksi 2011-2012 takaisin kasvattajaseuraansa Namika Lahteen.


title: Ville Mäkäläinen

text: Mäkäläinen lopetti pelaajauransa kesällä 2017.


title: Ville Mäkäläinen

text: Ville Mäkäläinen meni naimisiin kesällä 2015 sairaanhoitaja ja vuoden 2009 Miss Suomi Essi Pöystin kanssa. Pariskunnalla on kaksi lasta. Huhtikuussa 2016 Iltalehdelle antamassaan haastattelussa Pöysti kertoi parin ostaneen talon pääkaupunkiseudulta.


title: Vesa Mäkäläinen

text: Vesa Mäkäläinen (s. 3. syyskuuta 1986 Hyvinkää) on suomalainen koripalloilija. Urallaan runsaasti henkilökohtaisia palkintoja saavuttanut Mäkäläinen on voittanut Suomen mestaruuden vuosina 2009 ja 2017, SM-hopeaa vuonna 2007 ja Ruotsin pääsarjan hopeaa vuonna 2010. Hänet tunnetaan hyvänä puolustajana.


title: Vesa Mäkäläinen

text: 200 cm pitkä Mäkäläinen on pelipaikaltaan laitahyökkääjä.. Hänen kasvattajaseuransa on Namika Lahti. Mäkäläinen on pelannut Suomen koripallomaajoukkueessa vuodesta 2007 lähtien ja kuului maan joukkueeseen vuoden 2011 EM-kilpailuissa. Hänen kaksi veljeään Ville Mäkäläinen sekä Valtteri Mäkäläinen ovat myös pelanneet koripalloa pääsarjatasolla.


title: Vesa Mäkäläinen

text: Mäkäläinen ensiesiintyminen pääsarjatason parketeilla tapahtui 17-vuotiaana kasvattajaseuransa Namika Lahden riveissä ottelussa Lappeenrannan NMKY:tä vastaan 21. joulukuuta 2003. Debyyttiottelua seurasi lähes kahden vuoden tauko ja seuraavan kerran Mäkäläinen pelasi pääsarjaottelun vasta 12. lokakuuta 2005 jälleen Lappeenrannan NMKY:tä vastaan. Kaudella 2005–2006 Mäkäläinen pelasi runkosarjassa 27 ottelua 4,8 pisteen ja 3,0 levypallon keskiarvolla. Hänet valittiin kauden päätteeksi Korisliigan vuoden tulokkaaksi. Kaudella 2006–2007 Mäkäläinen vakiinnutti paikkansa Namika Lahden luottopelaajana ja hänet valittiin Korisliigan parhaaksi kuudenneksi pelaajaksi kauden palkitsemistilaisuudessa. Hän pelasi kauden aikana 43 ottelua 6,8 pisteen ja 4,4 levypallon keskiarvoilla. Kausi päättyi Namika Lahden mukana SM-hopeaan. Kaudella 2007–2008 Mäkäläinen jatkoi koripalloilijan uraansa pelaten Korisliigaa kasvattajaseurassaan Namika Lahdessa.


title: Vesa Mäkäläinen

text: Kaudeksi 2009–2010 Mäkäläinen siirtyi Basketliganissa pelaavan Plannja Basketin riveihin.


title: Vesa Mäkäläinen

text: Plannjan kausi päättyi Ruotsin liigan hopeaan. Kansainvälinen koripallosivusto Eurobasket.com arvosti Mäkäläisen Ruotsin liigan kauden parhaimmaksi puolustuspelaajaksi. Lisäksi sivusto nimesi hänet sekä puolustavaan että Bosman-pelaajien tähdistöviisikkoon.


title: Vesa Mäkäläinen

text: Kesäkuun 2010 alussa Mäkäläinen solmi vuoden mittaisen jatkosopimuksen Plannja Basketista LF Basketiksi nimensä muuttaneen joukkueen kanssa. Joukkueen päävalmentaja Mattias Kenttä lupasi uuden sopimuksen myötä aiemmin täysin puolustusroolissa pelanneelle Mäkäläiselle suurempaa roolia myös hyökkäyspäässä. Ennen kauden alkua Mäkäläinen purki kuitenkin sopimuksensa ruotsalaisjoukkueeseen joukkueen johdon kanssa yhteisymmärryksessä. Syy sopimuksen purkuun oli hänen mukaan siinä, ettei LF Basketissa olisi kuitenkaan ollut hyökkäyspäässä luvassa niin suurta roolia mitä hän olisi kehittyäkseen edelleen koripalloilijana tarvinnut.


title: Vesa Mäkäläinen

text: Purettuaan sopimuksen LF Basketin kanssa Mäkäläinen aloitti sopimusneuvottelut muutaman suomalaisjoukkueen kanssa. Hänen uskottiin päätyvän kasvattajaseuraansa Namika Lahteen tai veljensä Ville Mäkäläisen edustamaan Espoon Honkaan, mutta monien hämmästykseksi Mäkäläinen päätyi lopulta Korisliigaa pelaavaan Kauhajoen Karhuun kahden vuoden mittaisella sopimuksella. Joukkueen valintaan vaikutti Mäkäläisen mukaan muun muassa se, että Karhussa oli luvassa muita joukkueita suurempaa vastuuta myös hyökkäyspäässä.


title: Vesa Mäkäläinen

text: Karhu sijoittui runkosarjassa seitsemänneksi ja sai pudotuspeleissä vastaansa KTP-Basketin, joka pudotti joukkueen jatkosta puhtaasti otteluvoitoin 3–0. Mäkäläinen oli läpi kauden joukkueen kantavia voimia ollen runkosarjan toiseksi tarkin kahden pisteen heittäjä joukkuekaveri Jeremiah Woodin jälkeen sekä suomalaispelaajista toiseksi parhaiten sijoittunut sarjan tehokkuustilastossa. Hänet valittiin kauden päätteeksi toista kertaa urallaan Korisliigan vuoden puolustuspelaajaksi.


title: Vesa Mäkäläinen

text: Kauden 2014–2015 päätteeksi Mäkäläinen valittiin jo kolmannen kerran Korisliigan vuoden puolustuspelaajaksi. Kauden jälkeen Namika Lahti hakeutui konkurssiin, mikä jätti myös Mäkäläisen vaille seuraavan kauden joukkuetta.


title: Vesa Mäkäläinen

text: Yhden kauden Lahti Basketballissa M1DB:tä sarjanousun arvoisesti pelattuaan I-divisioona B:n kauden parhaaksi pelaajaksi valittu Mäkäläinen siirtyi opiskelupaikan myötä takaisin Korisliigaan Joensuun Katajaan. Hän voitti kaudella 2016–2017 neljännen kerran vuoden puolustuspelaajan palkinnon ja Kataja Suomen mestaruuden. Seuraavalla kaudella Mäkäläinen pelasi loukkaantumisen vuoksi vain yhdeksässä ottelussa. Keväällä 2018 hän palasi Lahti Basketballiin vuoden mittaisella sopimuksella.


title: Yourself or Someone Like You

text: Yourself or Someone Like You on Matchbox Twentyn esikoisalbumi, joka julkaistiin vuonna 1996. Albumi sisältää viisi menestyssingleä ja sitä myytiin yli 12 miljoonaa kappaletta pelkästään Yhdysvalloissa. Se myi moninkertaista platinaa myös Kanadassa ja Australiassa.


title: Yourself or Someone Like You

text: Kaikki kappaleet kirjoittanut Rob Thomas, ellei toisin mainittu.


title: Mad Season (albumi)

text: Mad Season on Matchbox Twentyn toinen studioalbumi, joka julkaistiin toukokuussa 2000. Se sisältää singlet "Bent", "If You're Gone", "Mad Season" ja "Last Beautiful Girl".


title: Mad Season (albumi)


title: More Than You Think You Are

text: More Than You Think You Are on Matchbox Twentyn kolmas studioalbumi, joka julkaistiin marraskuussa 2002. Albumi ei ollut niin suuri kaupallinen menestys kuin yhtyeen kaksi ensimmäistä albumia, "Yourself or Someone Like You" ja "Mad Season", mutta sai kuitenkin paljon radiosoittoa.


title: Dariusz Dudka

text: Dariusz Dudka (s. 9. joulukuuta 1983 Kostrzyn) on puolalainen jalkapalloilija, pelipaikaltaan puolustaja. Hän on 183 cm pitkä ja painaa 83 kg.


title: Dariusz Dudka

text: Dudka kuului kaudella 1999–2000 Celuloza Kostrzynin joukkueeseen, mutta ei pelannut yhtään ottelua. Ammattilaisuransa hän aloitti varsinaisesti KS Amica Wronkissa, jossa pelasi 93 ottelua tekemättä yhtään maalia. Vuosina 2005–2008 Dudka pelasi Wisła Krakovassa, jossa voitti Puolan mestaruuden 2005. Wisła Krakovasta Dudka siirtyi Ranskan liigan AJ Auxerreen. Sen jälkeen hän on pelannut myös espanjalaisseura Levantessa.


title: Dariusz Dudka

text: Puolan maajoukkueessa Dudka debytoi vuonna 2004. Sen jälkeen hän nousi maansa kärjen tuntumaan ja oli mukana MM-kisoissa 2006, missä hän pääsi vaihdosta kentälle yhdessä ottelussa. EM-kilpailuissa 2008 hän pelasi täyden ajan Puolan kaikissa kolmessa ottelussa.


title: S/S Wellamo (1927)

text: S/S Wellamo (III) rakennettiin vuonna 1927 A/S Kjøbenhavns Flydedok & Skibsværft:illa Suomen Höyrylaiva Oy:n laskuun. Höyrylaiva Wellamo oli toinen samanniminen laiva yhtiön laivastossa, ensimmäinen Wellamo oli upotettu vuonna 1916. Wellamo suunniteltiin S/S Ariadnen pariksi Helsinki–Tallinna–Stettin-linjalle sekä kulkemaan Lyypekin ja Helsingin väliä. Vuonna 1931 S/S Oberonin haaksirikon jälkeen Wellamo siirtyi Helsinki–Kööpenhamina–Hull-linjalle.


title: S/S Wellamo (1927)

text: Toisen maailmansodan jälkeen 1945 Wellamo muutettiin öljylämmitteiseksi ja samalla varustettiin tutkalla − toisena suomalaisena aluksena. Wellamon suurta matkustajakapasiteettia tarvittiin kipeästi sodan jälkeen Turku–Maarianhamina–Tukholma-linjalla, mistä se siirtyi vuonna 1960 Helsinki–Travemünde-linjalle sieltä poistuneen S/S Oihonnan tilalle.


title: S/S Wellamo (1927)

text: Wellamo matkasi Tallinnaan 9. heinäkuuta 1965 ensimmäisenä suomalaisena matkustajalaivana toisen maailmansodan jälkeen.


title: S/S Wellamo (1927)

text: M/S Finlandian Suomen Höyrylaiva Oy:n uudisrakennuksen valmistuminen Helsinki–Travemünde-linjalle teki Wellamon työttömäksi, vuoden 1966 purjehduskausi jäi laivan viimeiseksi SHO:n väreissä. Syyskuussa 1966 Wellamo laitettiin seisomaan Helsingissä, kunnes se myytiin lokakuussa 1967 M. Rauanheimo Oy:lle Kokkolaan.


title: S/S Wellamo (1927)

text: Vuonna 1968 laiva kastettiin Ouluttareksi, ja se liikennöi Kokkolan ja Härnösandin välillä. Talvet 1967 ja 1968 alus toimi turistihotellina Hernösandissa. Laiva myytiin tammikuussa 1969 uudelleen Rederi AB Vasa-Umeålle. Toukokuussa uusi varustamo otti laivan vastaan ja kastoi sen S/S Örneniksi. Uudella nimellä laiva liikennöi kesän 1969 Vaasan ja Örnsköldsvikin välillä. Syyskuussa laiva myytiin Vasa Skrothandelille, joka myi sen eteenpäin Helsingin Romuliikkeelle purettavaksi Katajanokalla Helsingissä. Lokakuussa 1969 laiva saapui Helsinkiin. Talven 1969-1970 aikana laivan sisustus myytiin ja romuttaminen pääsi alkamaan keväällä 1970. Laivan kapteeninhytti otettiin romutuksen yhteydessä talteen ja se on museoituna Suomen merimuseossa Kotkassa.


title: S/S Wellamo (1927)

text: S/S Wellamo (III):n pituus oli 80,01 metriä, leveys 12,23 metriä ja syväys 5,24 metriä. Laivan vetoisuus oli 1 944 bruttorekisteritonnia (890 nettorekisteritonnia) ja nopeus 13 solmua. Laivan kolmisylinterisen trippelihöyrykoneen teho oli 2 190 hevosvoimaa. Hyttipaikkoja oli I-luokassa 71 ja II-luokassa 106.


title: Jerald Fields

text: Jerald Fields (s. 15. maaliskuuta 1982 Gainesville, Florida) on yhdysvaltalainen koripalloilija, joka edustaa Korisliigassa pelaavaa Joensuun Katajaa. Hän pelaa joukkueessaan sentterin sekä ison laitahyökkääjän pelipaikoilla.


title: Jerald Fields

text: Kausi 2011–2012 Katajassa on Fieldsille neljäs kausi Korisliigassa, aiemmin hän on edustanut Suomessa KTP-Basketia sekä Torpan Poikia. Suomen lisäksi Fields on pelannut urallaan ammattilaisena Yhdysvalloissa, Espanjassa, Belgiassa ja Ranskassa.


title: Jerald Fields

text: Fieldsin ensimmäisellä Suomessa pelatulla kaudella hänet valittiin Korisliigan vuoden ulkomaalaisvahvistukseksi. Kaudella 2007–2008 hän voitti runkosarjan torjuntatilaston Korisliigassa. Toinen kausi Suomessa jäi Fieldsin osalta tosin vajaaksi hänen jäätyään kiinni kannabiksen käytöstä, josta johtuen hänet asetettiin väliaikaiseen kilpailukieltoon.


title: Payback – tilinteko

text: Payback – tilinteko on vuonna 1999 ensi-iltansa saanut toimintaelokuva. Elokuvan on ohjannut Brian Helgeland ja pääosassa on Mel Gibson.


title: Payback – tilinteko

text:
Elokuva kertoo Porterista, joka suunnittelee kaverinsa Val Resnickin kanssa pientä ryöstöä. Val tarvitsee 130 000 dollaria päästäkseen erään yhtiön leipiin ja niinpä Porter päättää auttaa häntä.
Mutta helpon keikan jälkeen Val pettää hänet ottaen Porterinkin rahat. Porter saa pari kertaa luodista ja hänet jätetään kuolemaan. Sairaalassa herättyään Porter aloittaa raivokkaan takaa-ajon saadakseen kiinni Valin ja ansaitsemansa 70 000 dollaria.


title: Antonietta Toini

text: Antonietta Toini (oik. Toini Inkeri Nikander o.s. Putkonen; 5. marraskuuta 1901 Rauma – 3. heinäkuuta 1990 Tampere) oli suomalainen oopperalaulaja, äänialaltaan mezzosopraano. Hän oli ensimmäinen suomalainen sopraano, joka lauloi Milanon La Scalassa. Hän oli kiinnitettynä La Scalaan 1929 ja 1934 ja Frankfurt-am-Mainin oopperaan 1935–1936. Lisäksi hän vieraili Etelä- ja Keski-Euroopan sekä Skandinavian oopperoissa.


title: Antonietta Toini

text: Toini asui Tampereella, ja hän lahjoitti 1990 Turun taidemuseolle 79 suomalaisten taiteilijoiden maalausta. Hän oli Tampereen Oopperayhdistyksen puheenjohtaja vuodesta 1954. Hän sai Pro Finlandia -mitalin vuonna 1948.


title: Uunisurma

text: Uunisurma on nimitys Kokemäen Krootilan kylässä joulukuussa 1960 tapahtuneelle "Hilkka Hillevi Saarisen" o.s. Pylkkänen (1. marraskuuta 1927 – 23. joulukuuta 1960 Kokemäki) surmalle. Tapaus on yksi Suomen tunnetuimpia henkirikoksia, eikä sen tekijä ole virallisesti koskaan selvinnyt, vaikka aviomiestä Pentti Frans Olavi Saarista (24. maaliskuuta 1920 – 1. elokuuta 1986) kohtaan olikin vahvoja epäilyjä.


title: Uunisurma

text: Hilkka Saarinen nähtiin viimeksi elossa joulukuussa 1960, jolloin hän oli 33-vuotias. Hän eli vanhassa isossa puutalossa yhdessä aviomiehensä kanssa. Heillä oli viisi lasta, jotka oli kuitenkin huostaanotettu ja sijoitettu eri kasvatus- ja ottokoteihin perheen elämänvaikeuksien sekä isän väkivaltaisuuden takia. Perheen lasten ja naapureiden kertomusten mukaan perheen isä oli erittäin mustasukkainen alkoholin vaikutuksen alaisena ja käyttäytyi jatkuvasti voimakkaan väkivaltaisesti vaimoaan kohtaan. Heidän mukaansa hän oli useasti uhannut tappaa vaimonsa tavalla, jota ei pystyttäisi selvittämään. Perheen vanhin poika kävi koulutoverinsa kanssa talossa joulupäivänä 1960, päivää aikaisemmin kuin oli ilmoittanut tulevansa. Tarkoituksena oli viettää muutama joulun lomapäivä vanhempien kanssa. Kun hän ihmetteli, missä äiti on, isän vastaus oli, että äiti oli lähtenyt jonnekin hänen nukkuessaan. Pojan kysyessä onko äiti eräässä paikkakunnan talossa, jossa hän oli aikaisemmin ollut työssä, isä vastasi "ei hän ole siellä ikinä."


title: Uunisurma

text: Heidän mennessään taloon poikien huomio kiinnittyi outoon tilanteeseen. Talon ulko-ovi ei ollut lukossa joten pojat menivät eteiseen ja avasivat sisäeteiseen johtavan oven. Tällöin isä avasi eteisessä olevan isonkeittiön oven sisäpuolelta sekä esti pojilta kulun asettumalla ovensuuhun. Yllättyneenä isä ihmetteli poikien ilmoitetusta poikkeavaa saapumista. Samalla hän tuli eteisen puolelle, lukiten oven perässään. Myöhään samana iltana, pimeän aikaan, pojat kävivät isän kanssa hakemassa isonkeittiön takana olevasta äidin huoneesta lisää petivaatteita. Pojan ihmetellessä isonkeittiön pimeyttä, ”miksi ei valoja sytytetä?”, isä sanoi lampun olevan rikki. He kulkivat isonkeittiön läpi sisäeteisen ja äidinhuoneen oviaukkojen kohdakkain olevassa kapeassa valokeilassa. Pojat kuitenkin näkivät tuvan suuren leivinuunin ympäristöön osittain, kaikki vuosien kuluessa ison leivinuunin muurin päälle kertynyt sekalainen tavara oli heitelty pitkin isonkeittiön lattiaa. Isä sanoi siivonneensa, lukkojen takana hämärässä, vaikka talon pikkukeittiö ja eteinen olivat valaistuja. Lisäksi isän toisen käden eturystyset olivat vahingoittuneet vereslihalle.


title: Uunisurma

text: Isä oli myös seurannut poikien liikkeitä tarkasti ja käyttäytynyt hermostuneesti. Koulutoveri lähtikin sen vuoksi parin päivän kuluttua takaisin kotiinsa. Poika jätti asian kuitenkin sikseen. Äitiä ei kuulunut takaisin. Isä asusteli kaikessa rauhassa talossa.


title: Uunisurma

text: Vuosien kuluessa poika kävi kotona silloin tällöin, viipyen pisimmillään muutaman päivän. Samalla poika tarkkaili tapahtuneita muutoksia talossa ja sen piirissä. Hän tarkasti maapohjaisen ja kiviseinäisen talon päädyssä olleen kellarin, sekä vähän matkan päässä olleen huussin lähimaastoineen. Navetan etupihalla aikaisemmin olleen hiekkakasan katoaminen jäi askarruttamaan. Vähitellen ajan kuluessa pojalle oli tullut vahva epäily siitä ettei äiti ollut enää elossa. Maaston tutkimisen jälkeen oli vuorossa itse päärakennuksen lankkulattioiden, sekä laajan vinttitilan ja kivijalan sisäosan eli talon lattian alusen tarkistaminen taskulampun avulla. Myöhemmin poika kokeili sormillaan muurin saumoja. Muurin päällä saumat tuntuivat sormissa täysiltä, hienoilta ja irrallisina pyöriviltä muruilta.


title: Uunisurma

text: Vuonna 1966 poika lähetti poliisille seuraavanlaisen kirjeen: ”Epäilen, että isä tietää äidin katoamisesta enemmän kuin on kertonut. Hän on selvästi avannut leivinuunin ja muurannut sen taas kiinni. Silti koko uunilla ei ole ollut käyttöä seitsemään–kahdeksaan vuoteen tätä ennen. Isä siivoili pimeässä, vaikka toisessa huoneessa oli valo, kun tulin paikalle. Luulisin, että uuni olisi syytä purkaa. Isä voi tehdä mitä vaan.” Kirjettä ei noteerattu. Vuotta myöhemmin poika kirjoitti salanimillä toukokuun ELÄMÄ-lehteen 5/1967 jutun joka otsikoitiin "Minne he katoavat" / "Epäilen isääni murhaajaksi", jossa hän epäili isäänsä äitinsä murhaajaksi; sijoittaen kuitenkin tapahtumat eri aikaan ja paikkaan. Myöhemmin isän ja pojan tavatessa isä sanoi: ”Eiköhän hoideta kumpikin vain omat asiamme”.


title: Uunisurma

text: Vasta vuonna 1972, uusien tutkijoiden saatua tehtäväkseen käydä lävitse vanhoja selviämättömiä tapauksia otettiin poikaan yhteys kirjeen johdosta. Samalla hän sai lukea tapaukseen liittyvän kuulusteluaineiston. Niissä oli paljon asiatonta paikkakunnalla liikkunutta huhua. Pienet ristiriitaisuudet kertomusten välillä antoivat vahvistuksen sille, että pojan epäilyissä voisi olla aihetta tarkemmille tutkimuksille.


title: Uunisurma

text: Hilkan nimipäivänä 27. marraskuuta 1972, 12 vuotta Hilkka Saarisen katoamisen jälkeen, Turun lääninosaston komisario Gunnar Kivelä saapui avustajineen (muita poliisimiehiä ja muurari) Kokemäelle mukanaan asiakirja, joka valtuutti heidät purkamaan Saarisen perheen leivinuunin. Aviomies siirrettiin poliisiasemalle ennen kuin poliisit alkoivat purkaa uunia. Metrin syvyydestä paljastui muumioituneen naisen pää. Kun kaivettiin hieman lisää, tuli esiin jalkaterä ja lopulta koko ruumis. Ruumis kuljetettiin Poriin, maakunnan pääkaupunkiin. Seuraavana päivänä vanhin poika kävi tunnistamassa hänet Hilkka Saariseksi, äidikseen.


title: Uunisurma

text: Aviomies totesi niin kuulusteluissa kuin lapsilleenkin ettei tiedä asiasta mitään.


title: Uunisurma

text: Tapausta käsiteltiin aluksi kihlakunnanoikeudessa. Oikeudessa mies ei halunnut puolustusasianajajaa, mutta hänelle määrättiin sellainen, sillä hän ei oikeuden mielestä pystynyt yksin valvomaan etuaan ja oikeuttaan. Koko oikeusprosessin ajan Saarinen kielsi syytteet. Eräässä vaiheessa hän kertoi, että romaneja oli tunkeutunut hänen taloonsa joulun alla 1960, mutta teoria hylättiin heti alkuunsa. Lukuisat todistajat kertoilivat miten Hilkka oli hengenhädässä valitellut saamiaan pahoinpitelyjä ja vammoja. Tämä oli käynyt lukuisia kertoja lääkärissä saamiensa vammojen takia. Nämä todisteet olivat aihetodisteiden lisäksi syyttäjän tärkeimmät esitykset. Eräs huomiotta jätetty todiste oli Pentti Saarisen kirjastolainahistoria huhti- ja joulukuun välissä vuonna 1960: hän oli lainannut 75 rikosromaania, joista monet liittyivät murhiin, myös aviovaimon murhaamiseen.


title: Uunisurma

text: Kokemäen kihlakunnanoikeus katsoi, että Pentti Saarinen ei ollut aiheuttanut Hilkka Saarisen kuolemaa tahallaan ja tuomitsi hänet kahdeksaksi vuodeksi kuritushuoneeseen törkeästä pahoinpitelystä. Siitä Pentti Saarinen ehti suorittaa vain yhden vuoden, sillä Turun hovioikeus ja korkein oikeus vapauttivat hänet perustelemalla, ettei Hilkan kuolinsyytä tai surmatapaa saatu selville eikä kuolemantuottamuksesta voinut enää tuomita 12 vuoden jälkeen. Pentti Saarinen palasi tyhjillään olleeseen taloonsa, joka oli jo hyvää vauhtia rapistumassa, ja asui siellä yksin kunnes kuoli 1. elokuuta 1986. Kansan suussa Saarinen sai ajan myötä nimityksen "vapaa muurari". Saarisen tyhjilleen jäänyt talo purettiin lopulta maaliskuussa 2015.


title: Uunisurma

text: Tapaus on merkitty poliisin tietoihin selvittämättömänä rikoksena.


title: Uunisurma

text: Kirjailija Jussi Kylätasku on kirjoittanut tapauksen pohjalta draaman Uuni, joka on esitetty kuunnelmana vuonna 1979 ja palkittuna Ylen tv-näytelmänä vuonna 1980. Vuonna 1986 Uunista tehtiin myös näyttämöversio. Kylätaskun draama ei varsinaisesti ole kuvaus mahdollisesti tapahtuneesta, mutta sen keskeiset elementit – isän ja pojan kohtaaminen, äidin outo katoaminen ja uuniin muurattu ruumis – ovat peräisin tositapauksesta.


title: The Million Dollar Hotel

text: The Million Dollar Hotel, televisioesityksessä myös Miljoonan dollarin hotelli, on vuonna 2000 julkaistu jännityselokuva. Elokuvan ohjasi Wim Wenders ja pääosissa ovat Jeremy Davies ja Milla Jovovich.


title: Jukojärvi

text: Jukojärvi on Keuruun kylä, joka sijaitsee keskustan kupeessa, lähellä Multiaa. Kylälle nousee uusia asumuksia vuosittain. Asukkaita on noin 250, kesäisin kaksinkertainen määrä. Jukojärven naapurikyliä ovat Kaleton, Asunta ja Isojärvi.


title: Jukojärvi

text: Kylässä toimii vuonna 1908 perustettu koulu, jossa on kaksi opettajaa. Koulun oppilasmäärä on 2000-luvulla ollut hieman alle 30.


title: Jukojärvi

text: Jukojärvellä on paljon järviä ja lampia, muun muassa Jukojärvi, Kivistö, Myllyjärvi ja Valkeinen. Polkuja ja latuja pitkin voi hiihtää tai kävellä Keuruulle, Multialle ja Petäjävedelle.


title: Jukojärvi

text: Jukojärvellä sijaitsee seurantalo Veikkola, jossa toimii kesäisin pub Jukojärven Veikot.


title: Jukojärvi

text: Jukojärvellä ajetaan loppu kesästä Suomen MM-rallin erikoiskoe.


title: Kupla tai tuutti

text: Kupla tai tuutti on Sanoma Magazinesin julkaisema visailukirja. Kirjassa on tuhat Disneyn sarjakuvamaailmaan liittyvää kysymystä tai tehtävää (tunnista hahmo tms.) vastauksineen.


title: Sinivalkoiset suosikit

text: Sinivalkoiset suosikit – 40 kultaista sävelmää on Jukka Kuoppamäen vuonna 2001 julkaistu kokoelma-albumi, joka sisältää levytyksiä vuosilta 1968–1974.


title: Sinivalkoiset suosikit

text: Albumin kaikki sävellykset ja sanoitukset: Jukka Kuoppamäki, paitsi "Junaan jo oisin noussut", sävellys: John Fogerty.


title: Liesjärvi (Keuruu)

text: Liesjärvi on Keuruun pohjoisin kyläkunta. Se koostuu Liesjärven, Hirvikylän ja Välkyn kylistä, jotka ovat aiemmin muodostaneet Liesjärven koulupiirin. Alueen kokonaispinta-ala on noin 106 neliökilometriä. Liesjärvi sijaitsee Keski-Suomen ja Etelä-Pohjanmaan rajalla ja sen rajanaapureita ovat Multia ja Ähtäri. Vuoden 1924 rajamuutoksen seurauksena osa Liesjärven kylästä siirtyi Ähtärin puolelle.


title: Liesjärvi (Keuruu)

text: Liesjärvellä asuu noin 140 henkilöä. Toimivia maatiloja Liesjärven alueella on kymmenen. Muita elinkeinoja ovat muun muassa kone- ja rakennusurakointi.


title: Liesjärvi (Keuruu)

text: Liesjärven kyläkoulu lopetettiin vuonna 2005, jolloin kyläseura osti sen käyttöönsä. Koulu on kyläläisten käytössä. Sisällä on liikuntasali ja ulkona pallokenttä. Lisäksi koulun vieressä on kahden kilometrin valaistu hiihtolatu. Kyläkeskuksen länsipuolella on Liesjärvi-niminen järvi.


title: Karel Zeman

text: Karel Zeman (s. 3. marraskuuta 1910 – 5. huhtikuuta 1989) oli tšekkiläinen animaattori ja elokuvaohjaaja. Zeman tunnetaan parhaiten Jules Vernen teosten innoittamista, animaatiota, erikoistehosteita ja näyteltyjä kohtauksia yhdistelevistä omaperäisistä elokuvistaan.


title: Karel Zeman

text:
Nuorena Zeman opiskeli mainosgrafiikkaa Ranskassa, ja hänen ensimmäinen animaationsa oli keittomainos. Palattuaan kotimaahansa Zeman työskenteli jonkin aikaa mainosalalla. Vuonna 1943 hänelle tarjottiin työtä animaatiostudiossa, minkä jälkeen hän keskittyi animaatioelokuvien tekoon. Zemanin varhaistöihin kuului muun muassa sarja lyhyitä humoristisia filmejä, joiden sankarina oli Herra Prokouk. Vuonna 1955 valmistui ensimmäinen näyteltyjä kohtauksia ja animaatiota yhdistelevä elokuva, "Ihmemaailman salaisuudet", ja
vuonna 1958 "Salaisuuksien saari", joka perustui Vernen kertomuksiin. Näissä elokuvissa vanhat kirjankuvitukset heräsivät taianomaisesti eloon.


title: Karel Zeman

text: Zeman palasi 1970-luvulla takaisin klassisen nukke-elokuvan ja satujen pariin, ja teki sarjan Sinbad Merenkulkijan seikkailuista.


title: Legion of the Damned

text: Legion of the Damned on vuonna 2004 perustettu hollantilainen death/thrash metal -yhtye, joka on tehnyt neljä levyä. Legion of the Damned on ottanut vaikutteita Slayeriltä ja Samaelilta. Yhtye toimi aikaisemmin nimellä Occult. Yhtye on vieraillut Suomessa aiemmin Tuska-festivaaleilla vuonna 2007 ja Finnish Metal Expossa talvella 2009. Seuraava vierailu tapahtui kesällä 2009, kun yhtye saapui jälleen Tuska-festivaaleille.


title: Kellogg Company

text: Kellogg Company (myös muotoja Kellogg ja Kellogg’s käytetään) on Yhdysvalloissa toimiva monikansallinen aamupalaruokien valmistaja. Sen pääkonttori on Battle Creekissä Michiganissa. Yrityksen perusti lääkäri John Harvey Kelloggin veli Will Keith Kellogg 19. helmikuuta 1906. Yrityksen nimi oli aluksi "Battle Creek Toasted Cornflake Company"; sen päätarkoitus oli valmistaa maissihiutaleita, joita John Harvey Kellogg oli alkanut tarjoilla johtamassaan parantolassa.


title: Wild Hogs – villit karjut

text:
Wild Hogs – villit karjut on vuonna 2007 ensi-iltansa saanut Walt Beckerin ohjaama yhdysvaltalainen komedia. Elokuvan pääosissa esiintyvät Tim Allen, John Travolta, Martin Lawrence ja William H. Macy. Elokuvan ensi-ilta Pohjois-Amerikassa oli 2. maaliskuuta 2007 ja Suomessa 23. maaliskuuta 2007.
Neljä keski-ikäistä kaverusta suuntaavat moottoripyörillä tien päälle tarkoituksenaan karistaa tylsä esikaupunkielämä. Jokainen heistä kaipaa kipeästi sapattia stressaavasta työstään ja perhe-elämän hullunmyllystä, ja niin he päättävät vaihtaa vapaalle ja nauttia bensankatkuisen vapauden huumasta.


title: Kapo

text: Kapo oli toisen maailmansodan aikana natsi-Saksassa ja sen miehittämillä alueilla keskitysleirivanki, joka oli vapaaehtoisesti ilmoittautunut eräänlaiseksi vartijavangiksi usein parantaakseen siten omia selviytymismahdollisuuksiaan.


title: Kapo

text: Sanan alkuperästä ei ole täyttä selvyyttä, mutta eri teorioiden mukaan se olisi joko lyhenne saksannkielisestä eufemismista "Kameradschaftspolizei" tai vaihtoehtoisesti juontuisi italian johtajaa tarkoittavasta sanasta "il capo" tai ranskan korpraalia merkitsevästä sanasta "caporal". Suuremmilla leireillä oli tavallisten kapojen lisäksi myös näiden esimiehinä toimivia "Oberkapoja". Vankien natsiterminologian mukaisessa "itsehallinnossa" näiden yläpuolella olivat parakkien, blokkien ja leirin vanhimmat, joiksi suosioon päässyt kapo saattoi tulla nimitetyksi.


title: Kapo

text: Kapoilla oli tavallisesti tumma takki, käsivarsinauha sekä aseena puinen patukka. Heidän varsinainen tehtävänsä oli pitää järjestystä vankien keskuudessa ja panna toimeen leirijohdon määräyksiä ilman muille vangeille langennutta velvollisuutta pakkotyöhön. Kapot toimivat siis leirien hierarkiassa tarkoituksellisen vaikeassa asemassa vankien ja vartijoiden välissä henkilökohtaisessa vastuussa määräysten toteutumisesta. Mikäli kapo toimi liiaksi kanssavankiensa eduksi, saattoi hän koska tahansa menettää asemansa, toisaalta brutaalilla toiminnalla saattoi saada vartijoiden suosion ja sen tuomia erivapauksia esimerkiksi elintarvikkeiden ja muiden elinolosuhteiden muodossa. Nämä erivapaudet toisaalta pakottivat kapon pitämään kiinni asemastaan entistä tiukemmin, sillä sen menettäessään hän joutuisi kanssavankiensa armoille ja mahdollisen koston kohteeksi.


title: Kapo

text: Yleisen käsityksen mukaan kapoina suosittiin rikollisvankeja, historiantutkimuksen keinoin tätä ei kuitenkaan ole kyetty osoittamaan ja esimerkiksi Buchenwaldissa toiminta oli olennaisilta osiltaan kokonaan poliittisten vankien käsissä. Yksipuoliseen käsitykseen lienee vaikuttanut se tosiasia että myös useimmat sodanjälkeiset vankikertomukset ovat poliittisten vankien käsialaa. Onkin ilmeistä että eri vankiryhmiä pyrittiin järjestelmällisesti ajamaan toisiaan vastaan mikä helpotti leireistä vastanneen SS:n työtä. Kokonaisuudessaan järjestelmä mahdollisti keskitysleirien toiminnan hyvin vähäisellä henkilöstötarpeella SS:n puolelta.


title: Kapo

text: Gillo Pontecorvo on ohjannut elokuvan "Kapo – keskitysleirin vartija".


title: Giorgi II

text: Giorgi II (, n. 1054–1112) oli Georgian kuningas Bagrationi-dynastiasta vuosina 1072–1089. Hän oli kuningas Bagrat IV:n ja hänen vaimonsa Borenan poika. Giorgi II ei kyennyt vastustamaan seldžukkien jatkuvia hyökkäyksiä ja nujertui valtionsa sisäisten ongelmien alle. Hän joutui luopumaan kruunusta energisen poikansa Davit IV:n hyväksi. Hän säilyi kuitenkin kuningaskuntansa nimellisenä yhteishallitsijana kuolemaansa saakka vuonna 1112. Hänellä oli myös korkeat bysanttilaiset arvonimet "kuropalates" (noin vuodesta 1060) ja "caesaros" (noin vuodesta 1081).


title: Giorgi II

text: Kun Giorgi oli lapsi, hänen isänsä Bagrat kävi sisällissotaa kapinallista georgialaista feodaaliherraa Liparit IV:tä vastaan. Liparit onnistui ajamaan Bagratin väliaikaisesti maanpakoon Bysantin valtakuntaan, kruunaamaan Giorgin kuninkaaksi Ruisin katedraalissa vuonna 1054 ja julistamaan itsensä sijaishallitsijaksi. Vuonna 1059 Bagrat IV kuitenkin sai kruununsa takaisin ja teki Giorgista perijänsä, minkä jälkeen Bysantin keisari antoi Giorgille kuropalates-arvonimen. Vuonna 1070 prinssi Giorgi johti yhdistynyttä georgialais–alanialaista armeijaa, aiheutti ratkaisevan tappion Arranin šaddadidi-emiirille Fadl II:lle ja ryösti hänen omaisuutensa Gəncəssä.


title: Giorgi II

text: Giorgi nousi Georgian kuninkaaksi isänsä kuoleman jälkeen vuonna 1072. Hän sai Bysantin keisarilta arvonimet "nobilissimos" ja myöhemmin "sebastos". Vuotta myöhemmin häntä kohtasi suuri aateliskapina, jota johtivat Niania Kvabulis-dze, Ivane Liparitis-dze ja svanien Vardan. Vaikka kuningas olikin voitokas, hänen täytyi ostaa kapinallisilta heidän uskollisuutensa myöntämällä heille ylimääräisiä läänityksiä.


title: Giorgi II

text: Pian Georgiaan hyökkäsivät jälleen seldžukit, joista muodostui merkittävä uhka Giorgin hallinnolle. Sen jälkeen kun seldžukkien sulttaani Alp Arslan oli tuhonnut Kartlin aluetta vuonna 1073, Giorgi karkotti menestyksekkäästi vuonna 1074 toisen hyökkäyksen. Sitä johti turkkilaiskenraali, jonka sulttaani oli jättänyt vastaamaan Kaukasian alueesta. Kuningas varmisti myös Bysantin kuvernööriltä Gregori Pakourianokselta Tao-Klardžetin (Iberian theman) palauttamisen Bysantilta Georgialle. Raja-alue oli ollut valtakuntien välisen kiistan kohteena 1000-luvun alussa. Kuvernööri aloitti alueen evakuoimisen pian sen jälkeen, kun seldžukit olivat voittaneet Bysantin Manzikertin taistelussa vuonna 1071. Giorgille annettiin nyt bysanttilainen arvonimi caesaros ja Karsin linnoitus, ja hänet asetettiin komentamaan keisarikunnan itäisiä raja-alueita. Tämä ei kuitenkaan auttanut seldžukkien torjumisessa. Vuonna 1076 seldžukkisulttaani Malik Šah I tunkeutui Georgiaan ja raunioitti useita asutuskeskuksia. Vuosista 1079–1080 eteenpäin massiivinen turkkilaisaalto, joka tunnetaan Georgian historiassa nimellä "didi turkoba" eli suuret turkkilaishyökkäykset, pakotti Giorgi II:n alistumaan Malik Šahin vaatimuksiin. Rauha säilyi vuosittaisen pakkoveron avulla. Giorgi onnistui jopa saamaan seldžukkien sotilaallisen tuen kampanjalleen, jonka tarkoituksena oli tuoda itägeorgialainen Kakhetin kuningaskunta yhdistyneen Georgian alaisuuteen.


title: Giorgi II

text: Giorgi kuitenkin väsyi kakhetilaisen Vežinin linnoituksen pitkittyneeseen piiritykseen ja hylkäsi suunnitelmansa lumen saapuessa. Hän suuntasi Adžametin metsiin helpottaakseen pettymystään metsästämällä. Seldžukki-apujoukot luopuivat myös piirityksestä ja ryöstivät hedelmällistä Iorin laaksoa Kakhetissa. Kakhetin kuningas Aghsartan I meni sulttaanin luokse antautuakseen ja kääntyi merkiksi uskollisuudestaan islamiin. Siten hän sai seldžukkien suojeluksen Georgian kruunua vastaan.


title: Giorgi II

text: Giorgi II:n valta hiipui ja hän teki epäpäteviä poliittisia päätöksiä. Ne veivät yhdessä seldžukkien aiheuttaman uhan kanssa Georgian kuningaskunnan syvään kriisiin. Se saavutti aallonpohjan, kun Georgiaan iski katastrofaalinen maanjäristys vuonna 1089. Samana vuonna Giorgi luovutti kruununsa 16-vuotiaalle pojalleen Davitille. Vallanvaihdos on jäänyt mysteeriseksi tapahtumaksi, ja se mainitaan georgialaisissa kronikoissa vain ohimennen. Giorgin kerrotaan ainoastaan kruunanneen poikansa kuninkaaksi omin käsin, minkä jälkeen hän katoaa kronikasta. Luultavasti hänen aatelisensa pakottivat hänet astumaan valtaistuimelta vallankaappauksessa, jonka suunnitteli vaikutusvaltainen ministeri ja piispa Giorgi Tšqondideli. Giorgi II mainitaan vuodelle 1203 päivätyissä rukouksissa "kuninkaiden kuninkaana ja koko Idän ja Lännen "caesarina"", mikä vihjaa hänen olleen yhä elossa ja että hänen poikansa olisi antanut hänelle joitakin arvonimiä, vaikka hänellä ei ollutkaan enää valtaa.


title: Nika Futterman

text: Nika Futterman (s. 25. lokakuuta 1969 New York, New York) on yhdysvaltalainen ääninäyttelijä, joka tunnetaan parhaiten animaatiosarjoista Mike, Lu & Og ja My Gym Partner's a Monkey.


title: Nika Futterman

text: Näyttelemisestä jo nuorena kiinnostunut Futterman syntyi ja kasvoi New Yorkissa, jossa hän opiskeli esiintymistä high schoolissa ja sen jälkeen yliopistossa. Valmistumisensa jälkeen Futterman siirtyi esiintymään teatterin pariin San Franciscoon.


title: Nika Futterman

text: Näyttelijänä hän ehti esiintyä kaksi vuotta, kunnes Futterman siirtyi pelkäksi ääninäyttelijäksi uransa alkuvaiheessa. Urallaan hän on tehnyt äänirooleja sarjoihin, kuten Hei Arnold!, Mike, Lu & Og, CatDog, Aikamatka!, Kim Possible, The Grim Adventures of Billy & Mandy ja Aivan villit. Näiden lisäksi Futterman on tehnyt vuodesta 1999 lähtien useita videopelien äänirooleja muun muassa , Justice League Heroes, Metal Gear Solid 4, Tony Hawk's Project 8, Halo 3 ja Starcraft 2


title: Nika Futterman

text: Vuonna 2011 hänet huomioitiin Annie-ehdokkuudella roolistaan Asajj Ventressinä tietokoneanimaatiosarjassa .


title: Great Glen

text: Great Glen (), tunnetaan myös nimillä Glen More ja Glen Albyn, on suuri lohkovajoama Skotlannissa. Se muodostaa sadan kilometrin pituudelta laaksoja Invernessistä Loch Linnheen. Great Glen jakaa Ylämaat ja Grampianvuoret toisistaan.


title: Great Glen

text: Great Glen on luonnollinen kulkureitti, jota on käytetty vuosituhansia. Nykyään sitä pitkin kulkevat Kaledonian kanava ja A82-maantie. Laaksoa seurailee myös suosittu vaellusreitti.


title: Great Glen

text: Vajoamaan on muodostunut useita järviä ja jokia, jotka ovat:


title: Theodore Medad Pomeroy

text: Theodore Medad Pomeroy (31. joulukuuta 1824 – 23. maaliskuuta 1905) oli yhdysvaltalainen poliitikko. Hän istui New Yorkin osavaltion republikaaniedustajana Yhdysvaltain edustajainhuoneessa vuosina 1861–1869 ja toimi edustajainhuoneen puhemiehenä yhden päivän ajan, maaliskuussa 1869.


title: Valiant

text: Valiant (englantia; 'urhoollinen') voi tarkoittaa seuraavia asioita:


title: Guárico

text: Guárico [gwa-] () on osavaltio Venezuelan pohjoisosassa. Siellä on vuoden 2011 väestönlaskennan mukaan 747 739 asukasta ja sen pinta-ala on 64 986 neliökilometriä. Osavaltion pääkaupunki on San Juan de los Morros.


title: Guárico

text: Guárico on Venezuelan suurin riisintuottaja. Muita viljelykasveja ovat puuvilla, maissi ja kahvi.


title: Hans Zender

text: Hans Zender (s. 22. marraskuuta 1936) on saksalainen kapellimestari ja säveltäjä. Hän syntyi Wiesbadenissa.


title: Hans Zender

text: Zender opiskeli musiikkia Frankfurt am Mainissa ja Freiburg im Breisgaussa; hänelle opetti sävellystä Wolfgang Fortner. Hän on uransa aikana johtanut muun muassa Hampurin valtionoopperaa. Hän oli sävellyksenprofessorina Frankfurtissa vuosina 1988–2000.


title: Hans Zender

text: Tällä hetkellä Zender on toiminut vuodesta 1999 Baden-Badenin ja Freiburgin SWR-sinfoniaorkesterin ylikapellimestarina. Hänen sävellystuotantoonsa kuuluu esimerkiksi "Canto I-VI"-sarja, jonka osat on sävelletty eri kokoonpanoja varten. Hän on vuoden 1997 Goethe-palkittu.


title: Ponta Grossa

text: Ponta Grossa on kaupunki Brasilian kaakkoisosassa, Paranán osavaltiossa.


title: Ponta Grossa

text: Vuonna 2002 siellä asui 275 000 henkeä. Ponta Grossa on paikallisen maatalousalueen kauppakeskus. Ympäristössä on maten, tupakan, riisin ja banaanien viljelyä. Kaupungissa on myös elintarvike- ja lihasäilyketeollisuutta sekä sahoja.


title: Schuyler Colfax

text: Schuyler Colfax (23. maaliskuuta 1823 – 13. tammikuuta 1885) oli yhdysvaltalainen poliitikko, joka toimi edustajainhuoneen puhemiehenä ja Yhdysvaltain varapresidenttinä.


title: Schuyler Colfax

text: Colfax valittiin kongressiin Indianan osavaltiosta vuonna 1854 ja edustajainhuoneen puhemieheksi 1863 edellisen puhemiehen, Galusha Growin hävittyä uudelleenvalinnan.


title: Schuyler Colfax

text: Vuonna 1868 Colfax valittiin varapresidentiksi, Ulysses S. Grantin tultua valituksi presidentiksi. Henry Wilson jatkoi varapresidenttinä vuoden 1872 vaalien jälkeen. Colfax kuoli sydänkohtaukseen 13. tammikuuta 1885 Mankatossa.


title: Gorō Shimura

text: Gorō Shimura (; s. 23. helmikuuta 1930) on japanilainen matemaatikko. Hän oli 1950-luvun puolestavälistä yhdessä Yutaka Taniyaman kanssa Taniyaman–Shimuran lauseen varhaisimpia tutkijoita.


title: Gorō Shimura

text: Shimura syntyi Hamamatsussa ja on työskennellyt matematiikan professorina Princetonin yliopistolla Yhdysvalloissa.


title: Gorō Shimura

text: Shimura on pitkän uransa aikana palkittu useilla tunnustuksilla. Niistä tunnetuimpia ovat lukuteorian Cole-palkinto (1977) ja elinikäisistä saavutuksista vuonna 1996 myönnetty Steele-palkinto. Molemmat näistä palkinnoista ovat American Mathematical Societyn.


title: Lyncar

text: Lyncar oli Martin Slaterin perustama brittiläinen Formula 1 -talli, joka osallistui kahteen Britannian Grand Prix'hin vuosina 1974 ja 1975.


title: Lyncar

text: Tallin autolla ajoi uusiseelantilainen John Nicholson. Ensimmäisessä kilpailussa hän karsiutui, mutta toisessa ja samalla viimeisessä kilpailussa hän onnistui ajamaan sijalle 14.


title: Yutaka Taniyama

text: Yutaka Taniyama (; 12. marraskuuta 1927 – 17. marraskuuta 1958) oli japanilainen matemaatikko, jonka nimi on tullut tunnetuksi Taniyaman–Shimuran lauseesta. Hän tutki sitä 1950-luvulla yhdessä kollegansa Gorō Shimuran kanssa.


title: Yutaka Taniyama

text: Taniyama ja Shimuran kirjoittivat yhdessä myös Modernin numeroteorian oppikirjan japaniksi.


title: Yutaka Taniyama

text: Taniyaman elämä päättyi odottamattomaan itsemurhaan vuonna 1958; hän ilmoitti viestissään, ettei teko ollut seurausta mistään yksittäisestä sattumuksesta, vaan että hän oli ollut pitkään uupunut fyysisesti ja henkisesti.


title: Suopapuu

text: Suopapuu eli "kvillaja" ("Quillaja saponaria") on "Quillajaceae"-heimoon kuuluva ainavihanta puu, joka kasvaa luontaisesti Chilen keskiosista Boliviaan ja Peruun. Suopapuu on toinen heimon ja suopapuiden suvun kahdesta lajista.


title: Suopapuu

text: Suopapuun kaarnassa, kvillajankuoressa, on saponiineja, joiden ansiosta siitä syntyy vedessä vaahtoa. Kuorta on käytetty pesuaineena ja jauhettuna yskänlääkkeenä. Suopapuusta saatavaa kvillauutetta käytetään elintarviketeollisuudessa lisäaineena (E999).


title: Georgi Adelson-Velski

text: Georgi Maksimovitš Adelson-Velski (; 8. tammikuuta 1922 – 26. huhtikuuta 2014 Israel) oli venäläinen matemaatikko ja tietojenkäsittelytieteilijä. Hän ja Jevgeni Landis keksivät AVL-puun vuonna 1962. Hän oli myöhemmin 1960-luvulla mukana kehittämässä ensimmäistä tietokoneshakkia.


title: Leon Mestel

text: Leon Mestel (5. elokuuta 1927 – 15. syyskuuta 2017) oli brittiläinen astrofyysikko. Hän kehitti valkoisten kääpiötähtien teoriaa ja tutki tähdissä esiintyviä konvektiovirtauksia, tähtien hydromagnetiikkaa ja tähtien syntyvaiheita.


title: Leon Mestel

text: Hänet palkittiin kahdella merkittävällä Royal Astronomical Societyn palkinnolla: Eddingtonin mitalilla vuonna 1993 ja RAS:n kultamitalilla vuonna 2002.


title: Leon Mestel

text: Mestel syntyi Melbournessa, Australiassa. Hän työskenteli uransa aikana muun muassa Cambridgessa ja Sussexin yliopistossa. Hän oli Royal Societyn jäsenenä vuodesta 1977.


title: Leon Mestel

text: Mestelin poika Jonathan Mestel on matemaatikko ja tunnettu shakinpelaaja.


title: Britannian Grand Prix 1981

text: Britannian Grand Prix 1981 oli Formula 1 -sarjan osakilpailu, joka ajettiin 18. heinäkuuta 1981 Silverstonen radalla Britanniassa. Kilpailun voitti McLarenilla ajanut John Watson, jolle voitto oli kauden ensimmäinen.


title: Suomen Huippumalli haussa

text: Suomen Huippumalli haussa on suomalainen versio formaatista "Huippumalli haussa". Sarja alkoi keväällä 2008 Nelosella. Sarjan tuottaa FremantleMedia Finland.


title: Suomen Huippumalli haussa

text: Sarjan esitysajankohta oli maanantaisin kello 20-21. Ensimmäisen kauden ohjelman juontajana ja tuomarina toimi entinen malli Anne Kukkohovi. Muut tuomarit olivat entinen malli Saimi Hoyer ja valokuvaaja Sakari Majantie. Jokaisessa jaksossa tuomaristoa täydensi vieraileva tuomari. Vierailevina tuomareina toimivat muun muassa ohjaaja Miikka Lommi, laulaja ja entinen malli Kim Herold sekä alkuperäisen Huippumalli haussa -sarjan tuomari J. Alexander.


title: Suomen Huippumalli haussa

text:
Kilpailun voitti Ani Alitalo. Palkinnoksi hän sai 25 000 euron arvoisen mallisopimuksen mallitoimisto Paparazzin kanssa ja paikan sekä Max Factorin kosmetiikkakampanjan keulakuvana että Cosmopolitan-lehden kansikuvassa. Armi (2. karsiutuja)
Manon Mariaud (3. karsiutuja)
Daniela (4. karsiutuja)
Tatjana (5. karsiutuja)
Marje (6. karsiutuja)
Ana Bekteshi & Mari Kohonen (7. ja 8. karsiutuja)
Anu Jussila (9. karsiutuja)
Maria Rytkönen (10. karsiutuja)
Darina Shved (sijoittui toiseksi).
Ani Alitalo (nykyään McCormik, voittaja)


title: Suomen Huippumalli haussa

text: Sarjan esitysajankohta oli maanantaisin kello 20-21. Myös toisen kauden juontajana ja tuomarina toimi entinen malli Anne Kukkohovi. Muut tuomarit olivat entinen malli Saimi Hoyer ja valokuvaaja Sakari Majantie. Jokaisessa jaksossa tuomaristoa täydensi vieraileva tuomari. Vierailevina tuomareina toimivat muun muassa entinen malli, muotivalokuvaaja, kirjailija ja malliagentti Janice Dickinson ja mallitoimisto Paparazzin johtaja Laila Snellman.


title: Suomen Huippumalli haussa

text: Kilpailun voitti Nanna Grundfeldt. Palkinnoksi hän sai mallisopimuksen mallitoimisto Paparazzin kanssa ja paikan sekä Max Factorin kosmetiikkakampanjan keulakuvana että Cosmopolitan-lehden kansikuvassa. Hän pääsi myös Tjäreborg Flexin tarjoamalle casting-matkalle Milanoon.


title: Suomen Huippumalli haussa

text:
Essi Hellstén (1. karsiutuja)
Inka Tuominen (2. karsiutuja, oli kilpailijana myös Suomen Big Brotherin 6. tuotantokaudella)
Ida Piipari (3. karsiutuja)
Anastassia Grishina (4. karsiutuja)
Blanche Malaka (5. karsiutuja)
Laura Merkel (6. karsiutuja)
Janina Stjernvall & Suvi Jokipii (7. ja 8. karsiutuja)
Riina Roms (sijoittui toiseksi)
Anna-Kaisa Tyrväinen (sijoittui toiseksi)
Nanna Grundfeldt (voittaja)


title: Suomen Huippumalli haussa

text: 2. tuotantokauden voittajan henkilöllisyys paljastui mainostoimiston virheen takia jo sunnuntaina 14.6.2009, vaikka tuotantokauden viimeinen jakso esitettiin 15.6.2009.


title: Suomen Huippumalli haussa

text:
3. tuotantokausi esitettiin Nelosella 12. huhtikuuta 2010 alkaen ja se päättyi 14. kesäkuuta 2010. Sarjan esitysajankohta oli maanantaisin kello 20-21. Tuomareina olivat edelleen Anne Kukkohovi, Saimi Hoyer ja Sakari Majantie.
4. tuotantokausi alkoi 12. syyskuuta 2011. Sarjaa esitettiin maanantaisin kello 20-21. Tuomareina toimivat tuttuun tapaan Anne Kukkohovi, Saimi Hoyer ja Sakari Majantie.Jaksossa ei ollut pudotusta.
5. tuotantokausi alkoi 3. syyskuuta. Sarjaa esitettiin maanantaisin kello 20-21. Anne Kukkohovin ja Sakari Majantien tuomarikolmikkoon liittyi huippustylisti Teri Niitti.


title: Suomen Huippumalli haussa

text:
Osanottajat:"Casting-jakso"
Kuvien järjestys:
Kuvien järjestys:
Kuvien järjestys:
Kuvien järjestys:
Kuvien järjestys:
Kuvien järjestys:
Kuvien järjestys:"Jaksossa ei ollut pudotusta"


title: Suomen Huippumalli haussa

text: "Jaksossa ei ollut pudotusta"Sarjan kuudes tuotantokausi alkoi Liv-televisiokanavalla keväällä 2017. Juontajana ja yhtenä tuomareista toimi Maryam Razavi ja kilpailijoina nähdään molempien sukupuolten edustajia. Tuomareina toimivat Razavin lisäksi valokuvaaja Marika Rosengård, malli Juri Silvennoinen ja jokaisessa jaksossa vaihtuva neljäs tuomari. Kuvaukset on tehty pääosin Tallinnassa, Virossa.


title: Suomen Huippumalli haussa

text: Kuudennen tuotantokauden voittajaksi valiutui Jerry Koivisto, joka oli samalla Suomen Huippumalli haussa -ohjelman ensimmäinen miesvoittaja.


title: Lego Digital Designer

text: Lego Digital Designer on Lego Groupin julkaisema CAD-ohjelma, jonka voi ladata internetistä. Sen avulla voi suunnitella omia Lego-rakennelmia, jotka voi lähettää Legon internet-sivulle.


title: Lady Madonna (albumi)

text: 20 suosikkia – Lady Madonna on suomalaisen laulaja Pepe Willbergin kokoelma-albumi vuodelta 1998. Levy on Willbergiltä jo toinen osa "20 suosikkia" -kokoelmasarjaa.


title: Lady Madonna (albumi)

text: Kaikki kappaleet sovittanut Markku Johansson, ellei toisin mainittu.


title: Evelyn

text: Evelyn on englanninkielinen naisten tai miesten etunimi. Se pohjautuu muinaisgermaanin Avila-nimen hellittelymuotoon Aveline. Siitä tulevat myös nimet Eveliina ja Evelina.


title: Evelyn

text: Suomessa nimi Evelyn on 1900-luvun alusta joulukuuhun 2017 mennessä annettu 536 naiselle sekä muutamalle miehelle.


title: Quintus Smyrnaeus

text: Quintus Smyrnaeus (, "Kointos Smyrnalainen") oli myöhäisantiikin aikana vaikuttanut kreikkalainen runoilija, joka kirjoitti latinankielisellä nimellä "Posthomerica" (kreikaksi , "Ta kath' Homēron") tunnetun 14 kirjaa käsittävän eepoksen. Se on kirjoitettu heksametri-muodossa ja kuvaa tapahtumia Homeroksen Iliaan ja Odysseian välissä, alkaen Hektorin kuolemasta aina Troijan valtaukseen asti. Tyylillisesti Quintus Smyrnaeuksen on käyttänyt esikuvanaan Homerosta, ja hän on käyttänyt lähteinään samoja hellenistisiä syklisiä runoja kuin Vergiliuskin.


title: Quintus Smyrnaeus

text: Quintus Smyrnaeuksen oletetaan eläneen myöhäisellä 300-luvulla hänen teoksessaan mainittujen tapahtumien perusteella, mutta on esitetty myös arvailuja siitä, että hän olisi vaikuttanut jo kolmannella, ehkä jopa toisella vuosisadalla. Aikaisempaa ajankohtaa puoltaa hänen teoksestaan näkyvä toisen sofistiikan vaikutus, joka kukoisti tänä aikakautena.


title: Quintus Smyrnaeus

text: Lisänimi "Smyrnaeus" ('Smyrnalainen') on peräisin itse eepoksesta, jossa kirjoittaja kertoo aloittaneensa runojen tekemisen oltuaan kaitsemassa lampaita lähellä Smyrnaa.


title: Complexo do Alemão

text: Complexo do Alemão on useamman favelan muodostama slummialue Rio de Janeiron pohjoisosassa Brasiliassa.


title: Complexo do Alemão

text: Complexo do Alemãon alkuperä paljastui O Globon 2007 julkaisemasta artikkelista Puolalainen Leonard Kaczmarkiewicz osti alueen. Se sai nimen Morro do Alemão ("Saksanvuori") Kaczmarkiewiczin ulkonäön mukaan. Alue alkoi muuttua, kun sinne 1920-luvun lopulla perustettiin nahkatehdas ja sen myötä sinne tuli työntekijöitä. Laitonta asutusta alkoi syntyä 1951, kun Kaczmarkiewicz jakoi maan tonteiksi, jotka hän myi. Asetetut alueet muuttuivat diktatuurin aikana faveloiksi. Asukkaiden määrä oli enimmillään diktatuurin loppuvaiheissa.


title: Igor Pavlov

text: Igor Vladimirovitš Pavlov (, s. 18. heinäkuuta 1979 Moskova, Neuvostoliitto) on venäläinen seiväshyppääjä.


title: Igor Pavlov

text: Pavlov sijoittui 2003 Universiadeissa toiseksi tuloksella 565. Seuraavana vuonna hän voitti Venäjän sisäratojen mestaruuden ja hyppäsi Euroopan sisäratojen cupissa toiseksi. Budapestin sisäratojen MM-kisoissa hän voitti MM-kultaa tuloksella 580. Myöhemmin samana vuonna hän oli neljäs Ateenan olympialaisissa ja kahdeksas . Vuonna 2005 Pavlov voitti sisäratojen EM-kultaa Madridissa hypättyään 590. Myöhemmin samana vuonna hän voitti Venäjän mestaruuden. Helsingin MM-kisoissa hän oli neljäs ja kauden lopussa kolmas.


title: Igor Pavlov

text: Pavlov karsiutui Moskovan sisäratojen MM-kisoissa 2006. Myöhemmin samana vuonna hän voitti Venäjän mestaruuden ja sijoittui Euroopan cupin superliigassa neljänneksi. Seuraavana vuonna hän karsiutui Birminghamin sisäratojen EM-kisoissa, mutta voitti Venäjän mestaruuden ja sijoittui Osakan MM-kisoissa neljänneksi. Kauden lopussa hän oli kahdeksas. Pekingin olympialaisissa 2008 hän sijoittui yhdeksänneksi. Berliinin MM-kilpailuissa 2009 hän karsiutui loppukilpailusta. Pariisin sisäratojen EM-kisoissa 2011 hän oli seitsemäs.


title: Savante Stringfellow

text: Savante Stringfellow (s. 6. marraskuuta 1978 Jackson, Missouri) on entinen yhdysvaltalainen pituushyppääjä.


title: Savante Stringfellow

text: Stringfellow karsiutui Sevillan MM-kisoissa 1999 tuloksella 739. Seuraavana vuonna hän voitti Yhdysvaltain sisäratojen mestaruuden ja NCAA:n ulkoratamestaruuden, mutta karsiutui Sydneyn olympialaisissa tuloksella 784. Vuonna 2001 hän voitti NCAA-mestaruuden sisä- ja ulkoradoilla sekä Yhdysvaltain ulkoratojen mestaruuden. Myöhemmin samana vuonna hän voitti Edmontonin MM-kisoissa MM-hopeaa hypättyään 824 ja sijoittui GP-finaalissa toiseksi.


title: Savante Stringfellow

text: Stringfellow voitti vuonna 2002 maansa ulkoratojen mestaruuden ja yleisurheilun maailmancupin. Seuraavana vuonna hän karsiutui Pariisin MM-kisoissa. Kauden lopussa hän hyppäsi neljänneksi. Vuonna 2004 Stringfellow voitti Yhdysvaltain sisäratojen mestaruuden sekä MM-kultaa Budapestin sisäratojen MM-kisoissa tuloksella 840. Hänen kautensa keskeytyi toukokuussa oikean akillesjänteen repeytymiseen. Hän lopetti uransa 2006.


title: Nokia N810

text: Nokia N810 on Nokian valmistama langattomaan internetkäyttöön suunniteltu Linux-pohjainen kämmentietokone. Laitteessa ei ole puhelinta. N810 on Nokia N800 -laitteen sisarmalli, josta se eroaa selvimmin GPS-piirin ja kannen alta liukuvan qwerty-näppäimistön osalta. N810:n käyttöjärjestelmä Internet Tablet OS2008 on julkaistu myös N800-laitteelle.


title: Nokia N810

text: N810 esiteltiin 18. lokakuuta 2007 ja sen toimitukset alkoivat marraskuussa 2007.


title: Nokia N810

text: N810 on suorittimeltaan ja muisteiltaan samanlainen N800:n kanssa, mutta enimmäiskellotaajuus on nostettu Internet Tablet OS2008:n myötä 400 MHz:iin. N800:ssa on kaksi täysikokoista SDHC-muistikortteja tukevaa muistikorttipaikkaa, N810:ssä vain yksi miniSD-muistikorttipaikka, mutta se sisältää 2 gigatavua sisäistä tallennusmuistia. N800:n kotelo on muovinen, N810:n metallinen. N800:ssa ei ole kannen alta esiin liukuvaa qwerty-näppäimistöä eikä sisäänrakennettua GPS-piiriä, mutta puolestaan se sisältää FM-radion. N810:n näyttö on transflektiivinen eli kirkkaassa auringonvalossa luettava. Laitteen videopuheluihin tarkoitettu kamera on 810:ssä kiinteästi kohti käyttäjää, aiemmassa mallissa sen oltua käännettävä.


title: Nokia N810

text: Molemmat laitteet tukevat Linux-pohjaista Internet Tablet OS2008 -käyttöjärjestelmää. Internet Tablet OS2008:n betaversio julkaistiin N800-laitteelle marraskuussa 2007.


title: Lars Ekström

text: Lars Ekström (s. 2. marraskuuta 1963) on entinen suomalainen koripalloilija ja nykyisin koripallovalmentaja. Hän on toiminut kesästä 2017 lähtien Korisliigassa pelaavan Lapuan Korikobrien päävalmentajana.


title: Lars Ekström

text: Pelaajaurallaan Ekström pelasi 286 pääsarjatason runkosarjaottelua, joissa teki 3240 pistettä, sekä 22 pudotuspeliottelua, joissa pisteitä syntyi yhteensä 143. Ekströmin pelaajana edustamat pääsarjatason joukkueet olivat Helsingin NMKY, Lahden NMKY ja Turun NMKY. Helsingin NMKY:n riveissä hän voitti Suomen mestaruuden vuosina 1984 ja 1985. Ekström on pelannut 44 miesten maaottelua, joissa teki yhteensä 161 pistettä. Hän on pelannut lisäksi 12 nuorten maaottelua.


title: Lars Ekström

text: Ekström on koripallon lisäksi menestynyt myös amerikkalaisessa jalkapallossa, jossa hän on pelaajana voittanut SM-hopeaa vuonna 1992.


title: Lars Ekström

text: Ekström valmensi Turun Riennon edustus- ja juniorijoukkueita ennen siirtymistään Namika Lahden päävalmentajaksi vuonna 2003. Ekström valmensi Lahtea vuoteen 2007 asti, jolloin hän irtisanoi sopimuksensa seuran kanssa. Lopulta Ekström siirtyi Porvoon Tarmoon, jonka päävalmentajana hän toimi loppuvuoteen 2008 asti. Kauden 2008–2009 lopun hän valmensi Ruotsin pääsarjassa pelannutta Borås Basketia. Kaudella 2009–2010 Ekström valmensi loppukauden ajan Espoon Honkaa, jonka päävalmentaja, Gordon Herbert oli lähtenyt seurasta. Kaudeksi 2011–2012 Ekström siirtyy KTP-Basketin päävalmentajaksi kaksivuotisella sopimuksella. Syksyllä 2014 Ekström nimitettiin Turun Riennon valmennuspäälliköksi. Kahta vuotta myöhemmin hän lähti valmentamaan Japanin B3-liigassa pelaavaa Tokyo Cinq Rêves -joukkuetta.


title: Massimiliano Rosolino

text: Massimiliano ”Massi” Rosolino (s. 11. heinäkuuta 1978 Napoli) on italialainen uimari.


title: Massimiliano Rosolino

text: Rosolinon isä Salvatore on italialainen ja äiti Carolyn australialainen. Perhe muutti Australiaan Rosolinon ollessa kolmivuotias, mutta palasi Italiaan kolmen vuoden kuluttua. Vuonna 2002 hän muutti Australiaan harjoitellakseen Ian Popen valmennuksessa.


title: Massimiliano Rosolino

text: Rosolino osallistui ensimmäisen kerran olympialaisiin vuonna 1996 Atlantassa. Hän saavutti kolme loppukilpailupaikkaa vapaauinnissa (200 m, 400 m ja 4×200 m) ja sijoittui kaikissa kuudenneksi. Kilpailujen jälkeen hän kertoi olevansa tyytymätön sijoituksiin ja aikovansa työskennellä lujasti saavuttaakseen huipputason.


title: Massimiliano Rosolino

text: Vuoden 2000 kesäolympialaisissa Sydneyssä Rosolino voitti kolme mitalia: kultaa 200 m sekauinnissa olympiaennätysajalla, hopeaa 400 m vapaauinnissa ja pronssia 200 m vapaauinnissa.


title: Massimiliano Rosolino

text: Seuraavat olympialaiset vuonna 2004 Ateenassa eivät olleet yhtä menestyksekkäät. Rosolino saavutti vain yhden pronssimitalin 4×200 m vapaauintiviestissä.


title: John van ’t Schip

text: John van ’t Schip (s. 30. joulukuuta 1963 Fort St. John, Brittiläinen Kolumbia, Kanada) on alankomaalainen entinen jalkapalloilija ja nykyinen jalkapallovalmentaja.


title: John van ’t Schip

text: Pelaajaurallaan van ’t Schip edusti kotimaassaan Ajaxia ja Italiassa Genoaa. Hän saavutti Ajaxin riveissä muun muassa neljä Alankomaiden-mestaruutta sekä UEFA Cupin voiton ja Cup-voittajien cupin voiton. Alankomaiden maajoukkuetta van 't Schip edusti EM-kisoissa vuosina 1988 ja 1992 sekä MM-kisoissa vuonna 1990. Hän saavutti Alankomaiden riveissä Euroopan-mestaruuden vuonna 1988.


title: John van ’t Schip

text: Valmennusurallaan van ’t Schip on aiemmin toiminut Twenten päävalmentajana ja Ajaxin juniorivalmentajana. Vuonna 2004 hän siirtyi Marco van Bastenin kakkosvalmentajaksi Alankomaiden maajoukkueeseen. Yhdessä van Bastenin kanssa hän luotsasi "Oranje"n kaksiin arvokisoihin, mutta mitalit jäivät saavuttamatta. Kesällä 2008 van ’t Schip seurasi van Bastenia AFC Ajaxiin siirtyen seuran apulaisvalmentajaksi. Toukokuussa 2009 hänestä tuli Ajaxin päävalmentaja kesäkuun loppuun ulottuvalla sopimuksella van Bastenin erottua tehtävistä.


title: John van ’t Schip

text: Lokakuussa 2009 kerrottiin, että van ’t Schip on allekirjoittanut kaksivuotisen sopimuksen australialaisseura Melbourne Heartin kanssa. Seura pelaa Australian A-Leaguessa kaudella 2010/11. Van't Schipin johdolla Melbourne sijoittui heti ensimmäisellä kaudella A-Leaguessa kahdeksanneksi. Helmikuussa 2012 hän ilmoitti jättävänsä joukkueen kauden jälkeen henkilökohtaisten syiden vuoksi. Lähtöilmoituksesta huolimatta an ’t Schip johdatti Melbournen liigassa kuudenneksi ja mukaan mestaruuspudotuspeleihin.


title: John van ’t Schip

text: Huhtikuussa 2012 meksikolaisseura Club Deportivo Guadalajara ilmoitti van ’t Schipin siirtyvän seuran päävalmentajaksi. Tulokset jäivät odotuksia vaisummiksi ja lopulta Guadalajara vapautti van ’t Schipin tehtävistään tammikuussa 2013.


title: John van ’t Schip

text: Joulukuun lopussa 2013 van ’t Schip palasi Melbourne Heartin peräsimeen kauden loppuun ulottuvalla sopimuksella. Van't Schipin johdolla Melbournen odotukset paranivat ja 11 ottelun jälkeen seura teki maaliskuussa 2014 hänen kanssaan kolmivuotisen sopimuksen. Joukkue sijoittui lopulta kaudella 2013/14 A-Leaguessa sijalle 10. Joukkue vaihtoi kesällä 2014 nimensä Melbourne Cityksi. Van ’t Schipin johdolla Melbourne eteni Australian A-Leaguen finaalisarjan välieriin 2015 ja 2016. Tammikuussa 2017 van ’t Schip erosi Melbournen päävalmentajan tehtävistä palatakseen kotimaahansa hoitamaan kuolemansairasta isäänsä.


title: John van ’t Schip

text: Huhtikuussa 2017 van ’t Schip allekirjoitti kaksivuotisen sopimuksen FC Zwollen kanssa. Hän aloittaa tehtävässään kesällä 2017. Van ’t Schipin johdolla Zwolle sijoittui Eredivisiessä yhdeksänneksi. Kaudella 2018/19 Zwolle vajosi hyvän alkukauden jälkeen putoamiskamppailuun. Seurajohto erotti van ’t Schipin joulukuussa 2018, kun AZ Alkmaar oli murskannut seuran Alankomaiden cupissa 5-0.


title: Kylmänen Food

text: Kylmänen Food Oy on suomalainen elintarvikejalostuslaitos. Yhtiön hallinto, markkinointi, tuotekehitys ja merkittävä osa tuotannosta sijaitsee Siikalatvalla Rantsilassa Pohjois-Pohjanmaalla, ja sijainniltaan se on maailman pohjoisimpia elintarvikelaitoksia. Rantsilan lisäksi on Sodankylässä tuotantotila, jossa valmistetaan porosta tehtyjä tuotteita. Tehtaanmyymälöitä on tuotantopaikkakuntien lisäksi Oulussa ja Pudasjärvellä.


title: Kylmänen Food

text: Kylmänen Food on perheyritys, joka on valmistanut ja myynyt lihatuotteita 1900-luvun alusta lähtien. Ensimmäisen kerran lihatuotteita myytiin Oulun kauppahallissa vuonna 1905. Vuodesta 1923 lähtien yrityksen toiminta on ollut säännöllistä tähän päivään saakka. Nykyisin tuotevalikoimaan kuuluvat myös mehut, liha- ja kalasäilykkeet, keitot, hillot, einestuotteet ja puolivalmisteiset pihvit.


title: Kylmänen Food

text: Kylmäsen tuotteita on perinteinen palvattu joulukinkku. Palvaaminen aloitettiin jo yrityksen perustamisen alkuaikoina. Pääsääntöisesti palvattiin naudanlihaa, sian lihaa alettiin palvata 1960-luvulla.


title: Kylmänen Food

text: Kylmäsen Rantsilassa sijaitseva tuotantohalli tuhoutui tulipalossa 10. marraskuuta 2017. Palo paikantui välikatolla olleeseen sähkökeskukseen. Syynä oli nollajohtovika. Keväällä suurin osa työntekijöitä irtisanottiin, mutta syksyllä 2018 on osa otettu takaisin, ja tuotantotilojen rakentamista uudelleen suunnitellaan tapahtuvaksi vähitellen. Osa tuotannosta on palautunut syksyllä 2018.


title: Kylmänen

text: Kylmänen on seuraavien henkilöiden sukunimi:


title: J. Lo

text: J. Lo on yhdysvaltalaisen laulaja Jennifer Lopezin toinen studioalbumi. Se julkaistiin Euroopassa 16. kesäkuuta 2001.


title: Janne Muurinen

text: Janne Muurinen (s. 8. syyskuuta 1967 Espoo) on suomalainen upseeri ja huippu-uransa päättänyt koripalloerotuomari.


title: Janne Muurinen

text: Muurinen toimi vuodesta 2008 vuoteen 2010 Suomen tasavallan presidentin 1. adjutanttina. Tätä ennen hän toimi vuosina 2006–2007 2. adjutanttina ja vuosina 2003–2006 3. adjutanttina. Muurinen on sotilasarvoltaan kommodori. Hän siirtyi kesäkuussa 2010 Suomenlahden Meripuolustusalueen 5. Miinalaivueen komentajaksi vuoteen 2013 saakka. Vuosina 2013-2015 hän työskenteli Merivoimien esikunnassa, vuosina 2015-2016 Pääesikunnassa ja vuodesta 2016 Rannikkolaivaston esikuntapäällikkönä. Pääesikunnan kanslianpäällikkönä kommodori Muurinen aloitti 2018.


title: Janne Muurinen

text: Päätyönsä ohella Muurinen toimi Korisliigassa erotuomarina. Hänet valittiin Korisliigan vuoden erotuomariksi kolmesti kausina 2000–01, 2006–07 ja 2007–08.


title: Janne Muurinen

text: Muurinen aloitti koripallotuomarinuransa Suomen miesten pääsarjassa 20-vuotiaana vuonna 1987. Hän toimi tuomarina lopulta 29 vuotta, kevääseen 2016 asti, jolloin hän tuomitsi 48-vuotiaana Korisliigan mestaruuden ratkaisseen loppuottelun. 796 miesten pääsarjaottelua tuominnut Muurinen päätti lopullisesti lopettaa uransa hieman kauden päättymisen jälkeen. Koripalloon Muurinen tutustui isänsä ohjaamana ja tämän pelaamista katsellen, ja hän pelasi lajia kavereineen. A-poikaikäisenä hän siirtyi kokonaan tuomaritehtäviin. Esikuvinaan tuomareista hän piti Martti Huhtamäkeä ja Timo Haukilahtea. Samaan aikaan Muurisen kanssa tuomarinurallaan kehittyi Carl Jungebrand. Muurinen tuomitsi urallaan muun muassa NBA:n tähdistöjoukkueen vierailun 1990-luvun alussa ja Dennis Rodmanin Korisliiga-vierailun vuonna 2005. Tultuaan valituksi presidentin 1. adjutantiksi Muurinen pohti tuomarinuransa päättämistä, mutta presidentti Tarja Halonen kannusti häntä jatkamaan.


title: ArchiCAD

text: ArchiCAD on nykyisin saksalaiseen Nemetschek Groupiin kuuluvan Graphisoftin arkkitehtisuunnitteluun kehittämä kolmiulotteinen rakennussuunnitteluohjelmisto.


title: ArchiCAD

text: ArchiCAD on oliopohjainen, ja sen kehitys perustuu ajatukselle rakennuksen tietomallista (). ArchiCAD tukee avointa IFC-tiedonsiirtomuotoa, jonka käyttö rakennussuunnittelun mallien tiedonsiirtomuotona on yleistymässä.


title: ArchiCAD

text: ArchiCAD-mallin tietokantaa voidaan käsitellä API-ohjelmointirajapinnan kautta sekä lukea sitä ODBC-ajurin avulla. ArchiCADissä on myös oma objektikieli "GDL" ("Geometrical Description Language"), joka mahdollistaa parametristen objektien toteutuksen. Näitä objekteja voidaan hyödyntää rakennussuunnittelun apuna ja useat valmistajat ovat julkaisseet GDL-objektikirjastoja tuotteistaan. Valmistajat ja suunnittelijat voivat hyödyntää objekteja tiedon siirtämisessä ja keskinäisessä kommunikaatiossa. Valmistusvaiheessa mallin objektit voidaan siirtää suoraan tuotemäärittelyiksi, jolloin esimerkiksi työstökoneille voidaan saada valmistustieto tiedostoina, ilman piirustusten tulkintaa.


title: ArchiCAD

text: Nykyään ohjelmaa käytetään myös muiden suunnittelualojen, kuten talotekniikan ja rakennetekniikan, suunnitelmien yhdistämiseen. Samalla käyttäjäkunta on laajentunut rakennusliikkeisiin, insinööritoimistoihin ja rakennustuotevalmistajiin.


title: ArchiCAD

text: ArchiCADin kehitys alkoi vuonna 1982; tuolloin ohjelmalla osallistuttiin Unkarin valtion tiedekilpailuprojektiin, jossa haettiin ratkaisua ydinvoimalan peruskorjauksen mallinnukseen. Ohjelman alullepanija ja Graphisoft-yrityksen perustaja on fysiikan tohtori Gabor Bojar, joka työskenteli aiemmin Budapestin yliopistossa. ArchiCAD kehitettiin nimenomaisesti arkkitehtisuunnitteluun, ja kehittäjätiimi koostuukin lähinnä arkkitehdeista.


title: ArchiCAD

text: Nykyisin ArchiCADiä myydään noin sadassa maassa, ja se on käännetty yli 25 kielelle. Useisiin maihin ohjelmisto ja objektikirjastot lokalisoidaan paikallisten rakennusmääräysten ja vaatimusten mukaisiksi. Suomessa ohjelmiston maahantuoja M.A.D. (Micro Aided Design Oy) on aktiivisesti mukana lokalisointityössä.


title: ArchiCAD

text: ArchiCADin uusi versio julkaistaan vuosittain. Tuorein versio, ArchiCAD 21, julkaistiin vuoden 2017 kesäkuussa. Uusi versio sisältää muun muassa odotetut porras- ja kaidetyökalut ja Cinerender-renderointimoottorin. Lisäksi törmäystarkastelusta tulee osa ArchiCADiä.


title: ArchiCAD

text: Graphisoftin osake-enemmistö siirtyi vuonna 2006 saksalaiselle Nemetschek Groupille, joka omistaa muun muassa Maxonin Cinema 4D:n ja VectorWorks-ohjelmat ja on kehittänyt Allplan-ohjelmistoja.


title: On the 6

text: On the 6 on Jennifer Lopezin ensimmäinen albumi. Se julkaistiin Euroopassa 16. kesäkuuta 1999. Ensimmäinen single oli ”If You Had My Love”. Albumilta julkaistiin yhteensä neljä singleä, muut olivat ”Waiting for Tonight”, ”Feelin’ So Good” ja ”Let’s Get Loud”.


title: Korporativismi

text: Korporativismi (myös korporatismi) on poliittinen järjestelmä jossa lainsäädäntövaltaa käyttävät työnantajien ja työntekijöiden muodostamat ammattikunnat eli korporaatiot. Tällaista järjestelmää on sovellettu muun muassa Benito Mussolinin Italiassa sekä Francisco Francon Espanjassa.


title: Korporativismi

text: Myös Suomen tulopoliittista järjestelmää on joskus kutsuttu korporativistiseksi tai paremmin korporatiiviseksi, ja Björn Wahlroos onkin sanonut sen muistuttavan fasismia.


title: Dylan Thomas

text: Dylan Marlais Thomas (27. lokakuuta 1914 Swansea – 9. marraskuuta 1953 New York) oli walesiläinen runoilija.


title: Dylan Thomas

text: Thomasin isä David toimi Swanseassa englanninkielisen kirjallisuuden opettajana ja antoi pojalleen englanninkielisen kasvatuksen, mutta Thomasin äiti Florence puhui kymriä. Thomas jätti koulun 16-vuotiaana ja ryhtyi toimittajan töihin.


title: Dylan Thomas

text: Thomas aloitti täysimittaisten runokokoelmien julkaisun 1930-luvulla. "Deaths and Entrances" -teoksen julkaisu (1946) oli merkittävä käännekohta runoilijan uralla, ja siihen sisältyy esimerkiksi hänen tunnetuimpien kirjoitustensa joukkoon lukeutuva ”Fern Hill”. Muihin tunnettuihin yksittäisiin runoihin kuuluu ”And death shall have no dominion”.


title: Dylan Thomas

text:
Thomasin tuotantoon runouden ulkopuolella kuuluu kuunnelma "Maitometsä" ("Under Milk Wood"). Hän tutustui vuonna 1936 Caitlin MacNamaraan, jonka kanssa hän solmi seuraavana vuonna avioliiton. Parille syntyi kolme lasta. Pahoin alkoholisoitunut Thomas menehtyi New Yorkissa vain 39 vuoden ikäisenä vuonna 1953.
Yhdysvaltalainen laulaja-runoilija Bob Dylan oli alkujaan sukunimeltään Zimmermann, mutta kunnioittaakseen suurta walesiläistä hän otti taiteilijanimekseen Thomasin etunimen.


title: Sektor Gaza

text: Sektor gaza () oli venäläinen vuosina 1987—2000 toiminut punk rock -yhtye. Yhtyeen keulahahmo, säveltäjä ja sanoittaja oli Juri Klinskih. Yhtye on levyttänyt 12 albumia.


title: Sektor Gaza

text: Yhtyeen nimi on sanaleikki, joka voi tarkoittaa Gazan kaistaa tai kaasusektoria. Yhtyeen sanoitukset kaiken kaikkiaan ovat hyvin monitulkintaisia, koska yhtyeen alkuaikoina sanoituksia sensuroi Neuvostoliiton hallinto, jolloin piti keksiä sopivia kiertoilmaisja sensuurin välttämiseksi. Monitulkintaisten sanoitusten perinne jäi kuitenkin yhtiön sanoituksissa soimaan loppun asti.


title: Anglo American Racers

text: Anglo American Racers tai All American Racers tai Eagle on yhdysvaltalainen Dan Gurneyn vuonna 1964 perustama talli, joka kilpaili Formula 1- ja CART-sarjassa.


title: Anglo American Racers

text: AAR kilpaili Formula ykkösissä kausina –. Talli saavutti yhteensä 17 MM-pistettä, yhden GP-voiton, kaksi palkintosijaa ja kaksi kilpailun nopeinta kierrosta.


title: Anglo American Racers

text: Ensimmäiset MM-pisteet Eagle saavutti jo sen toisessa kilpailussa Ranskan GP:ssa 1966, jolloin Gurney sijoittui viidenneksi. Gurney ylsi samalla kaudella vielä toistamiseen pisteille Meksikon GP:ssa, joilloin hän oli myös viides. Neljän pisteen turvin Eagle sijoittui kauden päätteeksi valmistajien MM-sarjassa seitsemänneksi.


title: Anglo American Racers

text: Kaudeksi Richie Ginther palkattiin Eaglen toiseksi kuljettajaksi, mutta hän ajoi vain Monacon GP:ssa. Gurney jatkoi ykköskuljettajana. Talli sai myös käyttöönsä uudet Weslaken V12 -moottorit. Osoitus uuden moottorin kilpailukyvystä nähtiin Belgian GP:ssa, kun Gurney ajoi kilpailussa selvään voittoon, mutta voitto jäi tallin ainoaksi F1:sissä. Gurney ajoi vielä Kanadan GP:ssa kolmanneksi. McLaren-tallin isä Bruce McLaren nähtiin Eaglen ratissa kolmessa kilpailussa, mutta maaliin saakka hän ei yltänyt kertaakaan. Eagle saavutti kaudella 13 MM-pistettä ja sijoittui valmistajien MM-sarjassa seitsemänneksi.


title: Anglo American Racers

text: Kausi muodostui Eaglelle pettymykseksi. Talli ei kyennyt saavuttamaan ainuttakaan MM-pistettä ja Gurney päätti lopettaa F1:sissä kilpailemisen. Hän kuitenkin ajoi kolmessa kauden viimeisessä kilpailussa McLarenin autolla, joista parhaimpana tuloksena oli neljäs Yhdysvaltain GP:n neljäs sija. Al Pease ajoi vielä seuraavalla kaudella yksityistallin Eaglella Kanadan GP:ssa. F1-sarjan jälkeen talli palasi Yhdysvaltoihin ja keskittyi IndyCariin.


title: Anglo American Racers

text: * Vuoden 1968 Yhdysvaltain GP:n neljäs sija saavutettu McLarenin autolla, jolloin pisteet menivät kyseiselle valmistajalle.


title: M/S Finn

text: M/S Finn () oli vuonna 1973 rakennettu 137,52-metrinen rahtilaiva. Laivan rakensi Rauma-Repola Oy Raumalla, Suomessa. Alun perin alus oli nimeltään "Sirius". Alus romutettiin elokuussa 2001 Alangissa, Intiassa.


title: M/S Finn

text: Finnin sisaraluksia ovat M/S Sea Corona, M/S Seaterns, M/S Lipa ja M/S San Diego.


title: M/S Finn

text: 15. joulukuuta 1972 alus laskettiin vesille ja seuraavan vuoden huhtikuussa se luovutettiin suomalaisen Finska Ångfartygsin omistukseen. Aluksen kotisatamaksi tuli Helsinki. Tuolloin alus oli nimeltään "Sirius". Luovutuksen jälkeen Sirius aloitti liikennöinnin Suomen ja Euroopan välillä. Helmikuun puolivälissä 1981 laivan omistajaksi rekisteröitiin Effoa-Finska Ångfartygs.


title: M/S Finn

text: 22. huhtikuuta 1987 EFF-Shipping osti Siriuksen ja rekisteröi sen Bahaman lipun alle. Kotisatamaksi tuli Nassau. 24. huhtikuuta alus nimettiin "Fennia"ksi. Tämän jälkeen laiva aikarahdattiin eli vuokrattiin Kent Linen liikenteeseen, reitille Dartford / Chatham–Zeebrugge. Lokakuussa 1989 Fennia-Shipping osti Fennian. Elokuussa 1992 alus aikarahdattiin DFDS A/S:n liikenteeseen, reitille Newcastle–Esbjerg.


title: M/S Finn

text: 11. joulukuuta 1992 Finnlines osti aluksen ja nimesi sen muutamaa päivää myöhemmin "Finnmaster"iksi, jonka jälkeen Finncarriers aloitti liikennöinnin laivalla. 8. tammikuuta 1999 Finnmaster siirtyi Transrussian liikenteeseen, linjalle Kiel–Mukran–Pietari. Huhtikuussa reitti vaihtui; Kotka–Rostock. Kesäkuussa 2000 alus sai uuden nimen: "Finnwood".


title: M/S Finn

text: 10. heinäkuuta 2001 intialainen romuttaja osti aluksen, jolloin se sai myös nykyisen "Finn" -nimensä. Romuttaja rekisteröi laiva Komorien lipun alle. Parin viikon kuluttua tästä alus saapui Alangiin, Intiaan, jossa se romutettiin.


title: Matilda (romaani)

text: Matilda on Roald Dahlin kirjoittama lastenromaani, jonka alkuperäinen englanninkielinen painos julkaistiin vuonna 1988. Kuvituksen teki Quentin Blake.


title: Matilda (romaani)

text: "Matildan" päähenkilö, Matilda Wormwood, on Englannissa asuva ihmelapsi, joka kirjan kuluessa on iältään 4–5-vuotias. Dahl on tapansa mukaisesti kuvannut useimmat aikuiset varsin vastenmielisiksi henkilöiksi; koulun väkivaltainen rehtori Miss Trunchbull suhtautuu lapsiin avoimen vihamielisesti, ja tytön isä on asiakkaitaan huijaava autokauppias. Matildan tärkeimmäksi ihmissuhteeksi muodostuu suhde luokanopettajaan, Miss Jennifer Honeyyn, jonka tädiksi rehtori lopulta osoittautuu.


title: Matilda (romaani)

text: Danny DeViton romaanin pohjalta ohjaama elokuva "Matilda ja lasten kapina" on vuodelta 1996. Siinä Matildan roolin tulkitsi Mara Wilson ja Miss Honeyn roolin Embeth Davidtz.


title: Mara Wilson

text: Mara Elizabeth Wilson (s. 24. heinäkuuta 1987) on yhdysvaltalainen entinen lapsinäyttelijä, teatterinäyttelijä ja kirjoittaja.


title: Mara Wilson

text: Wilson syntyi Michael ja Suzie Wilsonin tyttärenä Los Angelesissa. Juutalainen äiti kuoli rintasyöpään vuonna 1996. Wilsonilla on kolme vanhempaa veljeä ja nuorempi sisko. Hän on opiskellut New Yorkin yliopistossa.


title: Mara Wilson

text: Wilson näytteli tunnetuimmat roolinsa elokuvissa "Mrs. Doubtfire – Isä sisäkkönä" (1993), "Joulu Manhattanilla" (1994), "Matilda ja lasten kapina" (1996), "Henkimaailman hommia" (1997) ja Thomas and the Magic Railroad (2000), Hän on esiintynyt myös teatterissa sekä televisiosarjassa "Melrose Place".


title: Kristillisen veljeyden kirkko

text: Kristillisen veljeyden kirkko (engl. "Church of the Christian Brotherhood") oli Reorganisoidusta myöhempien aikojen pyhien kirkosta vuonna 1918 eronnut yhteisö, joka siis kuului myöhempien aikojen pyhien liikkeeseen. Yhteisön perusti Richard Charles Evans (1861-1921), joka oli eräs Reorganisoidun kirkon apostoleista ja kirkon johtavan presidenttikunnan jäsen.


title: Kristillisen veljeyden kirkko

text: Vuonna 1918 Evans riitautui Reorganisoidun kirkon johdon kanssa. Hän alkoi arvostella kirkon johtajaa, profeetta-presidentti Frederick W. Smithiä - joka oli Myöhempien aikojen pyhien Jeesuksen Kristuksen kirkon perustajan Joseph Smithin pojan Joseph Smith III:n poika - itsevaltaisesta hallintotavasta ja muiden sortamisesta. Lisäksi häntä kiusasi se, että Reorganisoitu kirkko kiisti vastoin selkeitä historiallisia todisteita, että Joseph Smith oli opettanut ja harjoittanut moniavioisuutta. Nykyään Kristuksen yhteisö myöntää Smithin opettaneen moniavioisuutta ja eläneen itse moniavioisissa liitoissa, mutta tulloin asia selitettiin virallisesti MAP-kirkon toisen presidentin Brigham Youngin keksinnöksi.


title: Kristillisen veljeyden kirkko

text: Kanadassa asunut Evans alkoi kritisoida Reorganisoidun kirkon johtoa virallisesti, ja hän sai ympärilleen pienen joukon kannattajia Torontossa. Evans, jolla vielä oli pääsy Reorganisoidun kirkon rahavaroihin Kanadassa, käytti kirkon varoja järjestääkseen oman kirkkonsa, jolle hän antoi nimen Kristillisen veljeyden kirkko. Reorganisoidun kirkon johto nosti Evansia vastaan kanteen kavaltamisesta. Evans voitti jutun alioikeudessa, mutta Reorganisoidun kirkon valitus Ontarion Korkeimpaan oikeuteen oli menestyksekäs, ja Evans joutui maksamaan kavaltamansa rahat takaisin. Evans myös erotettiin virallisesti Reorganisoidusta kirkosta 1919, koska hän opetti harhaoppeja, oli perustanut kirkkoa vastaan suunnatun yhteisön ja oli lisäksi kavaltanut kirkon rahavaroja.


title: Kristillisen veljeyden kirkko

text: 1920 Evans kirjoitti kirjan, jossa hän selitti välirikkoaan Reorganisoidun kirkon kanssa. Kirjassaan hän osoitti monin todistein, että Smith oli opettanut moniavioisuutta ja elänyt itse moniavioista elämää. Hän selitti myös, ettei enää voinut pitää Smithiä Jumalan puhetorvena ja profeettana, vaan ainoastaan huijarina. Samalla hän torjui myös Mormonin kirjan jumalallisen alkuperän.


title: Kristillisen veljeyden kirkko

text: Evans menehtyi keuhkokuumeeseen vuonna 1921, ja hänen ympärilleen kerääntynyt pieni yhteisö hajosi.


title: Vain elämää (albumi)

text: Vain elämää on 20 suosikkia -sarjassa vuonna 1996 julkaistu kokoelmalevy, jolla on suomalaisen laulajan Irwin Goodmanin kappaleita.


title: Elämältä kaiken sain (albumi)

text: Elämältä kaiken sain on suomalaisen laulaja Pepe Willbergin kokoelma-albumi vuodelta 1999. Se sisältää paitsi Willbergin soololevytyksiä, myös hänen aiempien yhtyeidensä Jormasin ja Pepe & Paradisen suosituimpia kappaleita.


title: Elämältä kaiken sain (albumi)

text: Albumi nousi Radiomafian "TOP 40" -listalla 27. kesäkuuta 1999 sijalle 27. 11. heinäkuuta 1999 se oli listan 22. sijalla, joka oli levyn paras sijoitus.


title: Salainen agentti

text: Salainen agentti on 20 suosikkia -sarjassa vuonna 1999 julkaistu laulaja Irwin Goodmanin kokoelma-albumi.


title: NHL-kausi 1994–1995

text:
NHL-kausi 1994–1995 oli kaikkiaan 78. kausi jääkiekon NHL-liigassa.
Kaikki 26 joukkuetta pelasivat vain 48 ottelua NHL:n työsulun vuoksi. Työsulku kesti 103 päivää ja päättyi 11. tammikuuta 1995. New Jersey Devils voitti Stanley Cupin voittaen finaalissa Detroit Red Wingsin.


title: NHL-kausi 1994–1995

text: Quebec Nordiques pelasi viimeisen kauden NHL:ssä. Seuraavaksi kaudeksi joukkue siirtyi Denveriin, jolloin siitä tuli Colorado Avalanche.


title: NHL-kausi 1994–1995

text: Työsulun johdosta kymmeniä esiintyi syksyllä 1994 Euroopan eri sarjoissa. Muun muassa SM-liigassa nähtiin 15 NHL-pelaajaa.


title: NHL-kausi 1994–1995

text: V = voitot, H = häviöt, T = tasapelit, TM= tehdyt maalit, PM = päästetyt maalit, Pist. = pisteet"


title: NHL-kausi 1994–1995

text: O = ottelut, M = maalit, S = syötöt, P = pisteet"


title: Conciergerie

text: Conciergerie on entinen palatsi ja vankila, joka sijaitsee Pariisin keskustassa Île de la Citén saarella. Se on osa Pariisin oikeuspalatsia (Palais de Justice de Paris), jota käytetään edelleen oikeussalina. Ranskan vallankumouksen aikaan Conciergeriessa virui tuhansia teloitusta odottaneita poliittisia vankeja.


title: Conciergerie

text: Conciergerien koillisnurkassa on 1300-luvulla rakennettu kellotorni ("Tour de l’Horloge"), jonka yhteydessä sijaitsee Pariisin ensimmäinen ja vanhin julkinen kello.


title: Conciergerie

text: Roomalaiset valtasivat Île de la Citén myöhäisantiikin aikana. Myöhemmin saaren länsiosa oli Merovingien palatsin paikka, ja 900–1300-luvulla se oli Ranskan kuninkaiden palatsi. Ludvig IX:n (1226–1270) ja Filip IV:n (1284–1314) aikaan palatsia laajennettiin ja vahvistettiin.


title: Conciergerie

text: Ludvig IX rakennutti Sainte-Chapellen kappelin, ja Filip IV toteutti julkisivun torneineen joen puolelle ja suuren hallin. Kumpikin on hyvä esimerkki Ranskan sen ajan uskonnollisesta ja maallisesta arkkitehtuurista. Sainte-Chapelle, joka rakennettiin Ranskan kuninkaalliseen tyyliin, pystytettiin ristiretkiltä tuodun orjantappurakruunun paikaksi ja palvelemaan kuninkaallisena kappelina. ”Grande-Salle” (Suuri halli) oli yksi suurimmista Euroopassa, ja sen alempi kerros, ”La salle des gardes”, oli 209 jalkaa pitkä, 90 jalkaa leveä ja 28 jalkaa korkea. Sitä käytettiin palatsissa työskennelleiden 2 000 hengen ruokasalina. Sitä lämmitettiin neljällä suurella takalla ja valaistiin monella ikkunalla, jotka on nyt tukittu. Sitä käytettiin myös kuninkaallisiin juhla-aterioihin ja oikeusistuntoihin. Viereistä huonetta käytettiin etuhuoneena Suureen halliin suoraan yläpuolella, jossa kuningas piti parlamentin kokouksia ("Lit de justice").


title: Conciergerie

text: Aikaisimmat Valois-dynastian kuninkaat jatkoivat palatsin kehittämistä 1300-luvulla, mutta kuningasperhe hylkäsi palatsin vuonna 1358 muuttaen joen toiselle puolelle Louvreen. Palatsi jatkoi hallinnollisten toimien palvelemista. Vuonna 1391 rakennus muutettiin vankilaksi. Sen vankeina oli tavallisia rikollisia ja poliittisia vankeja. Kuten muilla sen ajan rikollisilla, rangaistukset riippuivat hyvin paljon heidän varallisuudestaan, asemastaan ja suhteistaan. Rikkaimmat tai vaikutusvaltaisimmat vangit saivat yleensä oman sellin, jossa oli sänky, pöytä ja kirjoitusvälineet. Hieman köyhemmillä vangeilla oli varaa maksaa yksinkertaisesti sisustetuista selleistä (”pistoles”), joissa oli kova sänky ja ehkä pöytä. Köyhimmät, joista käytettiin nimitystä ”pailleux”, suljettiin pimeisiin, kosteisiin ja tuholaisten saastuttamiin selleihin (”oubliettes”, kirjaimellisesti ”unohdettu paikka”). Nimen mukaisesti heidät jätettiin sinne kuolemaan olosuhteissa, jotka mahdollistivat ruton ja muiden vankilan epähygieenisissä olosuhteissa yleisten tautien leviämisen.


title: Conciergerie

text: Conciergeriella oli epämiellyttävä maine jo ennen kuin siitä tuli kansainvälisesti tunnettu ”giljotiinin eteisenä” Ranskan vallankumouksen verisimpänä aikana. Siihen aikaan siellä oli vallankumoustuomioistuin ja jopa 1 200 vankia. Tuomioistuin oli Suuressa hallissa vuodesta 1793 vuoteen 1795 ja antoi kuolemantuomion 2 600 vangille. Sen säännöt olivat hyvin yksinkertaiset. Vain kaksi päätöstä oli mahdollista: toteaminen syyttömäksi tai kuolemantuomio, yleensä jälkimmäinen. Tunnetuimpiin vankeihin ja uhreihin kuuluivat kuningatar Marie-Antoinette, runoilija André Chénier, Charlotte Corday, Madame Élisabeth, Madame du Barry ja girondistit. Matkalla teloituspaikalle uhrit kävelivät Salle Saint-Louis’n läpi, mistä se sai nimen Salle des Perdus, ”Tuomittujen huone”.


title: Conciergerie

text: 1800-luvulla Conciergerien käyttöä vankilana arvokkaille vangeille jatkettiin – huomattavimpana tuleva Napoleon III. Marie Antoinetten sellistä tehtiin hänen muistolleen omistettu kappeli. Conciergerielle ja Palais de Justicelle tehtiin 1800-luvun puolivälissä suuri kunnostus, joka muutti niiden ulkoasua huomattavasti. Vaikka rakennus näyttää keskiaikaiselta linnoitukselta, ulkoasu on todellisuudessa vuodelta 1858.


title: Conciergerie

text: Conciergerie avattiin yleisölle vuonna 1914 historiallisena muistomerkkinä. Se on nykyisin suosittu matkailukohde, vaikka vain suhteellisen pieni osa siitä on yleisölle avoin – suurinta osaa käytetään edelleen oikeussalina.